text:
Usawufuqa umshikashika phezu kokulimala uDJ TwittyComment on this story
SIZWE BLOSE
Licishe laphazamiseka ikusasa likaDJ waseThekwini owalimala esandleni engozini yemoto eyamehlela eminyakeni edlule. UPhilani Khuzwayo odume ngelikaDJ Twitty uthe le ngozi yacishe yamlahlekisela ngomsebenzi njengoba esebenzisa izandla uma edlala.
Uthe ngeke ayikhohlwe leyo ngozi ngoba imoto yakhe okuyiJohn Cooper Works yafahlaka yaphela ngesikhathi igingqika naye yagcina ngokumciphiza isandla.
“Le ngozi iyona engenze ngathi ukunyamalala abantu baze bathi i-Afrotainment ingikhipha inyumbazane okuyinto eyayingekho. Azingikhathazanga lezo zinkulumo ngoba ngangilazi iqiniso kanti mina noDJ Tira ongumphathi we-Afrotainment sizwana kakhulu,” kusho uDJ Twitty.
Uthe i-albhamu yakhe ezophuma ngo-Okthoba uyenze nayo i-Afrotainment njengoba naye eyilungu layo. UTwitty uthe useyikhiphile ingoma yokuqala ezoba kwi-albhamu yakhe ebizwa nge-Afro-Logy.
“Kunengoma engiyenzelwe abafana baseMpangeni ebizwa ngokuthi uSis Wangale. Okubuhlungu wukuthi le ngoma iphume kungakafaneli. Abantu sebeke bayizwa kanti okubi wukuthi bebengazi ukuthi ngeyami. Kuyaphazamisa futhi ukuthi kukhona asebenza le ngoma ngenye indlela kodwa thina banikazi bayo singaka-yikhiphi,” kuchaza uDJ Twitty.
Uveze ukuthi le-albhamu yakhe izohlanganisa abantu abangakaze bazwakale nesesibajwayele ikakhulukazi asebenza nabo kwi-Afrotainment.
Uphethe ngokuthi yize singasebenzi kahle isandla kodwa usakwazi ukudlala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Halala ANC - Cosatu
2013-01-10 13:02
Johannesburg - Umfelandawonye wezinyunyana zabasebenzi i-Cosatu, usufisele i-African National Congress okuhle kodwa eminyakeni yayo engu-101 yasungulwa, kusho umbiko wencwadi ethunyelwe kuNobhala Jikelele weqembu uGwede Mantashe.
UNobhala Jikelele weCosatu uZwelinzima Vavi ufisele iqembu eminye futhi iminyaka engu-101, esho lo mlayezo encwadini ebhalwe umhlaka-8 Januwari, okuyilanga iqembu elihlanganisa ngalo le minyaka.
"I-ANC eminyakeni engu-101 ihole abantu bethu yakhuthaza abanye abayizigidi ezwenikazi lase-Afrika kanye nesemhlabeni jikelele. Yenze lokhu ilwela inkululeko nentando yabantu," kubhala uVavi.
UVavi uthe i-ANC isamile ngoba igxile emizameni yokulwisana nobuphofu. Iyizwi labantu, isebenzisana nabasebenzi abahlukunyezwayo," kusho uVavi.
UVavi uthe kumele iqembu liqhubene nomsebenzi omuhle eliwenzayo, uphinde wathi lona ngunyaka wekhulu womthetho iNative Land Act.
"Ngokudumala sikhumbula lo mthetho owavumela ukwebiwa komhlaba. Kumele kuphenywe zonke izindawo ngenhloso yokuguqula umlando wethu ongemuhle,".
UVavi wethulele isigqoko labo abalwa nobandlululo ngezikhathi zobusha babo, kanye neqhaza eladlalwa omama beqembu.
"Labomama baba nesibingi behola amamashi amaningi, bekhuthaza ukulwisana hhayi nje nabacindezeli kuphela kodwa nokuhlukunyezwa kwabesifazane."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
INDEPENDENT MEDIA
Kukhalwa ngothisha opotoza abafundi
Sekuqubuke izinsolo ngomunye wothisha waseSifunimfundo Primary okuthiwa useziqedile izingane zamantombazane ezipotoza.Read Story
INDEPENDENT MEDIA
Ingane, 4, ithanqazeke eflethini yashona
Kube muncu umfana oneminyaka emine ethanqazeka esitezi sesishiyagalombili eflethini e-Albert Park washona.Read Story
INDEPENDENT MEDIA
UTwala ugcine elilandile ithikithi
Sigcine sililandile ithikithi laso lomgwaqo lenhlawulo ka-R1 500 isilomo somdlalo owuchungechunge kuthelevishini Isibaya.Read Story
- Kukhalwa ngothisha opotoza abafundi
- Ingane, 4, ithanqazeke eflethini yasho...
- UTwala ugcine elilandile ithikithi
- Abayizwa kahle eyomcimbi weSilo
- Kuqhilika izihlathi ngesabelo-mali
- Asilungile isimo kobuyiselwa emuva
- Bafundela emnyango eMgangeni
- Usinde kukubi ogwazwe emuliswa
- Kuduke ingane kwaxoveka umndeni
- Ithemba ngeyempesheni kwabakahulumeni


text:
Owesifazane ufuna ukunxeshezelwa uMbuso
2011-05-12 10:53
Johannesburg - Owesifazane wase-Eastern Cape ufuna ukuhlawulisa uMbuso imali engango-R2.5m emuva kokuthi kwasala isidwedwe emzimbeni wakhe emuva kokuhlinzwa esikhathini esingaphezu konyaka esedlule, kubika iphephandaba iThe Times ngoLwesine.
UZoliswa Quvane, 27, oziphilisa ngokudayisa emgaqweni, wangeniswa esibhedlela iFrere Hospital emuva kokugwazwa ngo-Ephreli 1.
Kwasala isidwedwe esisetshenziselwa ukumoma igazi ngaphakathi kwesibeletho sakhe emuva kokuhlinzwa.
Izinhlungu zazingabekezeleki kangangoba waze wayeka umsebenzi, nokwadala ukuthi angazi ukuthi uzobekani etafuleni njengoba ondla izingane ezimbili.
Yaze yatholakala emuva konyaka imbangela yezinhlungu zikaQuvane, emuva kokuhambela izibhedlela ezahlukene ngaphandle kokuthola usizo.
UQuvane ufuna iFrere Hospital noMnyango wezeMpilo kulesiya sifundazwe umnxephezele ngo-R2.5m okubalwa u-R500 000 womonakalo odalekile, u-R1m wezinhlungu nokuthwala kanzima, u-R50 000 wokungakwazi ukwenza izinto ezimqoka empilweni, u-R250 000 wokunakekelwa kwezempilo kanye no-R236 000 athi wamlahlekela njengemali engenayo.
- SAPA


text:
Kuboshwe 3 ngekogqekeza eGoli
2012-07-13 10:34
Johannesburg - Kuboshwe amadoda amathathu emuva kwesigameko sokuzama ukugqekeza umuzi e-Orchards, eGoli, kusho amaphoyisa ngoLwesihlanu.
UCaptain Phillip Maganedisa uthe laba babanjwe kusanda kwenzeka lesi sigameko ngoLwesine.
"Bangene kulo muzi, babopha umnikazi wawo, 75, nomsizi ngaphambi kokuthatha impahla."
Laba bobabili bazamile ukuhlaba umkhosi, nebala inkampani yonogada yafika ngokuphazima kweso yase ibamba lezi zigebengu zisasendaweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyinkinga uJanuwari - Imibono yabafundi
2013-02-01 16:19
Cape Town - Inyanga kaJanuwari yinyanga abaningi abakhala ngokuthi ibadonsisa kanzima kwezezimali, le nyanga abanye baze beyiphe amagama angemahle kanti babodwa nabathi sengathi inezinsuku ezengeziwe kunezinye izinyanga.
Abafundi basho ukuthi inyanga ibaphathe kanjani kanti ngale kwalokho ungakugwema kanjani ukuthwaliswa yiyo kanzima.
UThokozan Mthembu Mbuso uthe: Impela yona inyanga ayingiphathanga kahle, idonse kakhulu, asethembe uFebhuwari uzoba ngcono.
ULuzuko Tshingana uthe: Inyanga kaJanuwari ihlale inzima, kumele umuntu azifundise ukuthi angamoshi kakhulu imali ngoDisemba, ayiphathani neze kahle inyanga kaJanuwari.
ULucky Sabata uthe: Singabantu kumele sihlale sizifundisa ukungamoshi kakhulu imali, sithenga izitno ezingenasidingo.
USkhumbuzo Ndebele uthe: Kumina ayizange yaba nzima ngoba ngahlala phansi ngabala izidingo zami zonke, nezikaJanuwari.
Ngazilungiselela kusenesikhathi, namanje iphele nje inyanga ngingenankinga nencane.
UXolani Rasmeni uthe: Le nyanga yanginika inkinga ngonyaka ka-2000, ngemuva kwalokho ngazitshela ukuthi ngizodlala isitokofela esihlukanisa ekuqaleni kukajanuwari, lokho kwangisiza kakhulu.
USombese Mahlaba uthe: Bekungafanani kimi, ngaqala ukuhlela ngoNovemba.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UPityana uthi angaleseka elikaRamphele
2013-02-04 10:01
Johannesburg - Lowo owayeyisishoshovu seBlack Consciousness Movement uBarney Pityana uthe angaleseka iqembu elisha lezombusazwe lesifundiswa uMamphele Ramphele, kubika iBusiness Day ngoMsombuluko.
UPityana uthe uRamphele angase abe yizwi elisha kuleli njengokuthuthukiswa komnotho okudinga izinguquko ezinkulu kuleli.
Ngokombiko waleli phephandaba, uRamphele kulindeleke ukuthi ethule ngokusemthethweni iqembu lakhe ngenyanga ezayo, nokubhekwe ukuthi "lihehe abaholi abaningi abaqotho".
Ngesonto eledlule uRamphele uveze ukuthi uyibonile imibiko ethi uzimisele ngokuvula iqembu wathi akalindwe azikhulumele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Utinyelwe wabulawa yizinyosi
2012-11-19 16:31
Johannesburg - Ahabambisa usizo lokuqala bamfice esethule owesilisa waseGoli eMayfair, otinyelwe yabulawa yiqulu lezinyosi, kusho bona abahambisa usizo lokuqala eGoli, ngoMsombuluko.
"Ekufikeni kwethu sizame sehluleka ukuvusa indoda eneminyaka engu-38 ubudala, ishonele endaweni yesehlakalo," kusho omunye wabahambisa usizo uNana Radebe.
Inhlekelele lena yenzeke ngasesikoleni samabanga aphansi iMayfair Primary School, akekho omunye ohlaselekile kulesi sehlakalo.
– Landela Izindaba News24 kuTwitter
(@IzindabaNews24).


text:
Ulinde imiphumela kaMatric uHotstixComment on this story
FANELESIBONGE BENGU
UZOYITHOLA ngesonto elizayo imiphumela yakhe kaMatric umculi ohlonishwa umhlaba wonke uSipho “Hotstix” Mabuse obuyele esikoleni ngemuva kokusishiya wagxila emculweni.
UMabuse wodumo lokudlala imfiliji uvuke ekuseni izolo wabhala enkundleni yezokuxhumana, i-Twitter ukuthi akasakwazi ukulinda ukuthola imiphumela yakhe kaMatric.
“Isonto elisha okungenzeka izinto ezintsha kulo kodwa uma unomqondo osabalele. Namhlanje ngithola imiphumela yami kaMatric. Lo mfundi ujabule,” kubhala uMabuse kuTwitter.
Kodwa ukujabula kukaMabuse kusheshe kwaphela njengoba ethole ukuthi imiphumela yakhe uzoyithola ngoJulayi 27.
“Ngisesikoleni nje manje, kuthiwa imiphumela ayikakafiki kodwa sizoyithola ngesonto elizayo,” kusho yena.
Uthe kulo nyaka ubenza izifundo ezintathu okuyiHistory, Geography neBusiness Economics njengoba ngonyaka odlule wayenza eziyisithupha.
“Ngangenza izifundo eziyisithupha ngonyaka odlule kodwa ngaphumelela ezine kwasala ezimbili kodwa ngivele ngabona ukuthi nginenezele esinye kulo nyaka,” kusho yena.
Uthe uma esewuphothulile uMatric uzodlulela enyuvesi lapho ezokwenza khona izifundo ze-Anthropology.
“Ngifisa ukwazi ngezemvelo, ngifunde ngamasiko abantu nangemvelaphi yomculo. Ukuze sibe yisizwe esiphumelelayo kumele sihlome ngolwazi sifunde,” kusho uMabuse.
Uthishanhloko wasePeter Lengene Adult Basic Education Training School efundelwa eThaba Jabula Secondary School, eSoweto, uMnuz Japie Masombuka, uthe uMnyango wezeMfundo uthe imiphumela bazoyithola ngesonto elizayo.
UMasombuka uchaze uMabuse njengomfundi ohlukile kulabo aseke waba nabo esikoleni.
“Asikaze sibe nomfundi onjengaye. Ukuba khona kwakhe kunikeze ithemba nabanye. Ungumfundi ohloniphayo, usebenza kanzima futhi uyayenza nemisebenzi yakhe yasekhaya (homework), uma engeke aze ephumelele esikoleni uyabika bese siyakwazi ukuthi simsize uma esebuyile futhi wenza kube lula ukufundisa. Uyisibonelo kwabanye abafundi ngendlela asebenza ngayo ngakho kangingabazi nakancane ukuthi uzophasa,” kuncoma uMasombuka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sivulelwe icala isikhulu soKlebe esimisiweComment on this story
INTATHELI YESOLEZWE
ISIKHULU soKlebe esimisiwe uMnuz McIntosh Polela sibhekene necala lokuzingela ngokungemthetho, ukukhomba ngesibhamu nokubalekela ingalo yomthetho kulandela ukudubula impunzi ngesikhathi sizingela nabangani ngempelasonto.
UPolela uyavuma ukuthi uyidubulile impunzi kodwa wathi ubengazi ukuthi ukwenza lokho akukho emthethweni. Icala livulwe ngabeZemvelo KZN Wildlife esiteshini samaphoyisa iHimeville kulandela isikhalo esifakwe ngabalimi ngalolu daba.
UPolela nabantu abehamba nabo abane bamiswe ngabalimi ebusuku behamba ngemoto ebigcwele izibhamu zokuzingela nezinyamazane ebesezibulewe i-grey duiker ne-reedbuck.
UPolela wamiswa njengomkhulumeli woKlebe ngoNovemba nyakenye kulandela umbhalo awufaka kwi-twitter lapho ayebhuqa khona umculi we-kwaito owaboshwa ngecala lokubulala uMolemo “Jub Jub” Maarohanye ethi uma efika ejele kumele aphathe ujeke kavaselina ngoba angase awudinge.
Ngesikhathi iphephandaba elinguzakwabo weSolezwe iMercury limthinta ngocingo izolo uPolela ubuze intatheli ukuthi ifuna ukuthenga inyama yenyamazane yini.
Ebuzwa ukuthi unayo yini leyo nyama uthe ikhona impela ngoba kade eyozingela endaweni yangakubo ngakho akayiboni inkinga lapho.
Uthe usebenzise isibhamu i-308 esifakwe isithulisa msindo kanye nethoshi. “Ngihlale ngiyozingela. Yinto engiyithandayo. Uma uphuma ebusuku uyozingela ukhanyise ilambu elikhombisa lapho uzodubula khona lokho kubizwa ngokuthi wukuzingela ngelambu. Mina ngizingela emini nasebusuku,” kusho uPolela.
Uphikile ukuthi uyazi ukuthi i-reedbuck iyisilwane esivikelwe. Okhulumela amaphoyisa, uColonel Vincent Mdunge, uthe udaba lusaphenywa ngamaphoyisa aseMgungundlovu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzolunga noma engekho uMphela- Mwanjali
2012-04-17 12:32
Johannesburg - Umdlali wasemuva weMamelodi Sundowns, uMethod Mwanjali, uthi uyathemba ukuthi bazodlala kahle noma ezobe engekho umshayi magoli uKatlego Mphela, ongeke adlale uma bebhekana nePlatinum Stars, e-Atteridgeville, ngoLwesithathu.
AmaBrazillians abambene ne-Orlando Pirates, esicongweni ngamaphoyinti angu-46.
UMphela, walimala ngempelasonto emdlalweni weNdebe yeNedbank.
"Sihlome ngokuphelele," kusho uMwanjali.
"Okwamanje uMphela ulimele kodwa baningi abadlali abanye abakhona abakwaziyo ukudlala."
UMwanjali, uthi umqeqeshi weDowns uJohan Neeskens, unohlelo enza ngalo ukunqoba imidlalo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kushone umndeni engozini eVentersburg.
2012-12-10 16:53
Johannesburg - Amalungu amane omndeni owodwa, ashonile ngesikhathi kwehla ingozi yomgwaqo ku-N1, ngaseVentersburg.
Amaphoyisa akhiphe umbiko othi abantu abayisithupha abadabuka eDubai, bebesemotweni eyodwa, ahlangabezane nengozi ngezithuba zasekuseni eVentersburg, eFree State, kusho okhulumela amaphoyisa uSergeant Mamello Macheoane.
Umshayeli weBMW, oneminyaka engu-55 ubudala, unkosikazi wakhe kanye namadodana akhe amabili bebesendleleni eya eGoli ngesikhathi imoto yabo ishayisana neToyota Raider, ebithwele umndeni osuka eDubai.
Umndeni obuhamba ngeBMW, ushone wonke, umndeni waseDubai wona ungeniswe esibhedlela esiseWelkom.
Amaphoyisa aphenya icala lokubulala ngkungenhloso.
– Landela Izindaba News24 kuTwitter
(@IzindabaNews24).


text:
Uma sizibandakanya ngokulandela ubungcwele kanye nenjabulo, singahle singene kancane endleleni yokuzisola.
Ngokuzisola
Mongameli Monson, siyakuthanda. Siyabonga ngesimemezelo ezigqugquzelisayo futhi esibalulekile mayelana nethempeli Elisha kanye nomsebenzi wabafundisi bezenkolo. Ngenxa yabo, Ngiyathemba izibusiso eziphakeme zizakuza kithi kanye nakwizizukulwane ezizayo.
Bafowethu kanye nodade abathandekayo, bangane bami abathandekayo! Sonke siphila ngokwenyama. Ngiyathemba ukuthi lokhu angeke kwavela njengesimangaliso kunoma ngubani.
Akekho noyedwa kithina ozakuba emhlabeni isikhathi eside. Sineminyaka ebalulekile leyo, esimweni sangunaphakade, asifiki ngisho nokucwayiza kweso.
Bese-ke siyehlukana. Imiphefumulo yethu “ iyahanjiswa ekhaya kuloyo Nkulunkulu owasinikeza [thina] impilo.” .”1 Sibeka phansi imizimba yethu futhi siyekele izinto zalomhlaba njengoba singena embusweni olandelayo wempilo yethu .
Ngenkathi sisebancane, kubukeka sengathi sizawuphila ingunaphakade. Sicabanga ukuthi ilanga lizakuvela unomphela ngaphezudlwana nje kwembulunga , futhi ikusasa lethu libukeka njengendlela engapheliyo enwebekile phambi kwethu.
Kepha-ke, uma sikhula, sibheka kakhulu emuva futhi simangalele ubufishane baleyondlela. Simangalele ukuphangisa mashishane kweminyaka. Futhi siphinde sicabange ngokhetho esilwenzile kanye nezinto esizenzile. Esehlakalweni, sikhumbula izikhathi ezinhle eziletha ukufudumala emphefumulweni yethu kanye nenjabulo ezinhlizweni zethu. Kepha siyakhumbula futhi ukuzisola —izinto ezifisa ukuba singabuyela kuzona emuva futhi sizishintshe.
Umongikazi onakekela labo abagulayo uthi wayehlala njalo ebuza umbuzo olula kwizigulane zakhe njengoba bezilungiselela ukushiya lemphilo.
“Unakho ukuzisola na? ebuza. 2
Ukuba seduzane kulelosuku lokugcina esikhathini esiningi kuletha ukucaca emcabangweni futhi kuletha umqondo kanye nombono. Manje-ke ngenkathi labantu bebuzwa mayelana nokuzisola kwabo, bavula izinhliziyo zabo. Babhekisa kulokho ababengakushintsha uma nje kuphela bebangabuyisela isikhathi emuva.
Njengoba ngangicabanga lokho abakusho, kwangithinta ukuthi imithetho yokuqala yevangeli likaJesu Krestu ingashintsha ngokulunga indlela yempilo yethu, uma nje kuphela singawusebenzisa.
Akukho olutheni olumangazayo mayelana nemithetho yevangeli. Sikufundile emibhalweni engcwele, sixoxisane ngayo kuSonto Sikole, futhi siwuzwile isikhathi esiningi endaweni yokukhuluma. Lemithetho engcwele kanye nezimilo ziqondile futhi ziyezwakala kahle; zinhle, zijulilele, futhi zinamandla; futhi nangempela zingasisiza sikwazi ukugwema ukuzisola okuzayo.
Ngifisa Ukuba Ngiyengachitha Isikhathi Esiningi kanye Nabantu Engibathandayo
Mhlawumbe ukuzisola okujwayelekile ukuba izigulane ezifayo zakhuluma ukuthi babefisa ukuba bayebachitha isikhathi esiningi kanye nalabo ababathandayo.
Ikakhulukazi amadoda acula lesililo sokuzila esijwayelekile: bona “ bazisola kakhulu ngokuchitha isikhathi esiningi sezimpilo zabo ku [suku] endaweni … yokusebenzela.”3 Abaningi bahlukane nokucabanga ngokhetho lelo eliza ekuchitheni isikhathi kanye nomndeni kanye nabangane. Bakhumbula ukwakha ubudlelwane obuqinile kanye nalabo ababalulekile kubo.
Akulona iqiniso ukuthi esikhathini esiningi sihlala simatasatasa? Futhi, kuyadabukisa ukuthi, futhi sigqoka ubutasatasa bethu njengebheji yokuhlonishwa, sengathi ukuba matasatasa, ngokwakhona ukuphumelela noma isiboniso sempilo ephakeme.
Kunjalo?
Ngicabanga ngeNkosi futhi Nesiboneleo, uJesu Krestu, kanye nempilo Yakhe emfishane phakathi kwabantu baseGalilee kanye naseJerusalema. Ngizamile ukumcabanga Yena amatasatasa phakathi kwemihlangano noma esebenza ngokwenza izinto eziningi ukuthola uhlelo lwezinto ezibalulekile ukuba zifezeke.
Angikuboni lokho.
Kepha ngibona iNdodana kaNkulunkulu eyayinesihawu futhi nokukhathalela abanye iphila impilo nsuku zonke ngenjongo. Ngenkathi ehlangana nalabo ababeseduzane Naye. Bazizwa bebalulekile futhi bathandeka. Wayazi isisindo esingapheliyo sabantu Yena ayehlangana nabo. Wababusisa, wabashumayela. Wabaphakamisela phezulu, wabaphilisa. Wabanikeza isipho esihle kakhulu sesikhathi Sakhe.
Esikhathini sethu kulula nje ukwenza sengathi sichitha isikhathi nabanye. Ngokucifiza i-mouse, singa “xhumana” kanye nabayizinkulungwane zaba “ngane: ngaphandle kokubonana ngamehlo enyama nomunye wabo. iTheknoloji ingaba into enhle, futhi iyasiza ngenkathi singekho eduzane nalabo esibathandayo bethu. Mina kanye nonkosikazi wami sihlala kude kakhulu kunamalungu emndeni ethu abalulekile; siyakwazi lokho ukuthi kunjani. Kepha-ke, Ngiyathemba ukuthi asihambi endleleni eyiyona elungile, umuntu munye noma siwumphakathi, uma sixhumana kanye nomndeni ikakhulukazi ngokuposa izithomba ezihlekisayo, sithumele izinto ezingabalulekile, noma sixhumanisa esibathandayo kumasayithi e-internethi. Ngiyathemba ikhona indawo yalemisebenzi, kepha kuyisikhathi esingakanani esifisa ukusichitha khona? Uma sihluleka ukunikezela ngokwethu kanye nesikhathi esingahlukene kulabo ababulukeke ngokweqiniso kithina, ngolunye usuku sizakuzisola.
Make senze isinqumo sokunakekela labo esibathandayo ngokugcina isikhathi esibalulekile kanye nabo, senze izinto sonke, futhi sikhulise izinkumbulo ezithandekayo.
Ngifisa Sengathi Ngiyengafinyelela Ekhonweni Lami
Futhi okunye ukuzisola abantu abakushoyo kwakuwukuthi bahluleka ukuba ilowo muntu babezizwa sengathi bangahle babe nguyena. Uma bebheka emuva ngempilo yabo, bayabona ukuthi azange bafinyelele ekhonweni labo, ukuthi izingoma eziningi zisele zingekaculwa.
Angikhulumi lapha ngokugibela isitebhisi sokuphumelela kumabizo ahlukene ethu. Lesositebhisi noma-ke singabukeka sengathi silunge kakhulu lapha emhlabeni, cishe kufike esinyathelweni esisodwa kuhambo olukhulu olulindele thina.
Kodwa, Ngikhulumela ekubeni ngibe umuntu loyo uNkulunkulu, uBaba wethu wasZulwini, ahlose ukuba thina sibe uyena.
Sifika lapha kulomhlaba, njengoba asho umbhali nkondlo, “amafu wenkazimulo ahambayo” 4 avela empilweni yangaphambili kwalena.
uBaba wethu WaseZulwini ubona ikhono lwethu lwangempela. Wazi izinto ngathi thina esingazazi ngokwethu.
Yingani, pho, sizinikezela ngesikhathi sethu kakhulu kanye nomfutho ezintweni lezo eziphelayo, ezingabalulekile, futhi okungezona ezempela? Siyenqaba ukubona umsangano wokulandela ezingabalulekile futhi eziphelayo?
Kungaba ukuhlakanipha kithina ukuba “sibekele [thina] imicebo ezulwini, lapho ibhu noma ukugqwala kungoni, futhi lapho amasela angangeni phakathi noma batshonsthe na”?5
Siyenza kanjani lokho? Ngokulandela isibonelo soMsindisi, ngokusebenzisa izimfundiso Zakhe ezinsukwini zezimpilo zethu, ngokuthanda uNkulunkulu kanye nabazalwane ngokweqiniso.
Nangempele angeke sakwazi ukwenza lokho sihudula izinyawo, sibheke isikhathi isikhathi eside, sikhonondela njengoba sibhekane nokusiza abanye.
Uma kufika ekuphileni ivangeli, akumele sibe njengomfana owafaka uzwane lwakhe emanzini futhi wasebika ukuba uhambile wayobhukuda. Njengamadodana kanye namadodakazi kaBaba wethu waseZulwini, sinekhono lokwenza okuningi. Ngokuba, izinhloso ezilungile azanele. Kumele senze. Okubaluleke kakhulu, kumele sibe yilokho uBaba waseZulwini afuna sibe yikhona.
Ukubeka ubufakazi ngevangeli kuhle, kepha ukuba yisibonelo esiphilayo sevangeli elibuyisiwe kungcono kakhulu.Ukufisa ukuba sithembeke kakhulu ezivumelwaneni zethu kuhle; ngempela ukuba nokholo ezivumelwaneni ezingcwele—ngisho nokuphila impilo elungile, ukukhokha okweshumi kanye nokunikela, ukugcina izwi lenhlakanipho, futhi nokusebenzela ngokusiza labo abanezidingo—kulungile kakhulu. Ekumemezeleni ukuthi sizakubeka isikhathi esiningi ekuthandazeni njengomndeni, ukufunda umbhalo ongcwele, kanye nemisebenzi ephathelene kanye nomndeni wonke ulungile; kepha ngokweqiniso ukwenza zonke lezinto kancane kancane kuza letha izibusiso zasezulwini ezimpilweni zethu.
Ukuba ngabalandeli ukulandela ubungcwele kanye nenjabulo. Kuyindlela yethu yokuba sijabule kakhulu.
Make sikhethe ukulandela uMsindisi futhi sisebenze ngokucophelele ukuba sibe ngulowomuntu esenzelwe ukuba sibe nguyena. Make silalele futhi sihloniphe ukugqugquzelelwa nguMoya oyiNgcwele. Njengoba senza njalo, uBaba waseZulwini uzakuveza izinto kithi ekade singazazi ngathi. Uzakukhanyisa indlela phambi kwethu futhi avule amehlo ethu ukuba sibone amakhono angaziwa futhi mhlawumbe amakhono esingazange sacabanga ukuthi sinawo.
Uma thina sizibandakanya kakhulu ekulandeleni ubungcwele kanye nenjabulo, sizakuba kancane endleleni yokuzisola. Uma sithembele kumusa woMsindisi, yilapho esizakuzizwa ukuthi sisendleleni leyo uBaba wethu waseZulwini ahlose ukuba siyithathe.
Ngifisa Sengathi Ngazivumela Ukuba Ngijabule Kakhulu
Okunye ukuzisola kwalabo ababebazi ukuba sebazokufa kungahle kumangaze ngenye indlela. Bafisa sengathi bazivumela ukuba bajabule kakhudlwana.
Esikhathini esiningi sizithola sisemcabangweni ongekho ukuthi kunento engekho eduzane kithi engaletha kithi injabulo: isimo somndeni esingconywana, isimo sezimali esingconywana, noma emaphethelweni wesivivinyo esinzima.
Uma sikhula, sibheka kakhulu emuva futhi sibuke ukuthi izimo ezingaphandle azisho lutho noma azinqumi injabulo yetho.
Thina sibalulekekile.Thina sinquma injabulo yethu.
Mina nawe ekugcineni yithina esiphethe injabulo yethu.
Unkosikazi wami, uHarriet, kanye nami sithanda ukugibela amabhayisikili. Kuyajabulisa ukuphumela ngaphandle futhi sijabulele ubuhle bemvelo. Sinezindlela zethu esithanda ukuzi hamaba, kepha asinaki kakhulu ukuba sihambe kangakanani noma siqhuba ngesivinini esingakanani uma siqhathanisa nabanye abagibeli bamabhayisikili.
Kepha-ke, ngesinye isikhathi ngicabanga ukuthi kumele sibe nomfutho wokuncintisana kakhudlwana. Futhi ngicabanga ukuthi singathola nesikhathi esingcono noma sigibela ngejubane eliphezulu uma nje kuphela singasebenza kakhudlwana. Bese-ke ngesinye isikhathi ngenza iphutha elikhulu lokukhuluma ngalombono kunkosikazi wami othandekayo.
Ukuphatheka kwakhe okujwayelekile kumbono wami ngalendlela njalo kunomusa omkhulu, kucacile kakhulu, futhi kuqondile kakhulu. Uyamoyizela bese ethi, “Dieter, akusiwona umjaho; kuwuhambo. Jabulela lesikhashana.”
Angaba neqiniso kangakanani!
Ngesinye isikhathi empilweni sibhekisisa emaphethelweni bese sihluleka ukuthola injabulo kuhamba lona ngokwalo. Angihambi kanye nonkosikazi wami ngamabhayisikili ngokuba ngijabulela ukuceda. Ngiyaya ngokuba ulwazi engilithola nginaye lumtoti futhi liyajabulisa.
Akubukeki sengathi ubulima ukumosha ubumtoti kanye nolwazi lwenjabulo ngokuba njalo silindele isikhathi lapho kuzophela?
Silalela umculo omnandi silindele inothi yokugcina ukuba iphele ngaphambi kokuba thina sijabule ngokweqiniso? Cha. Silalela futhi sixhumane nomculo ohlukene, isigqi, kanye nokuvumelana phakathi kwengoma.
Sibeka imithandazo yethu kuphela ngo “amen” noma isiphetho emgqondweni?Cha akusinjalo. Sithandazela ukuba seduzane kanye noBaba wethu waseZulwini, ukuthola uMoya Wakhe ongcwele futhi sizwe uthando Lwakhe.
Akumele silindele ukuba sijabule kuze kufike ibanga elithize elizayo, bese sithola kuphela ukuthi leyo njabulo kade ihlezi ikhona—sonke isikhathi! Impilo akumele yajabulelwa kuphela ngokubheka izinto esezidlulile empilweni. “Lolu usuku iNkosi elenzile … ,” umculi wabhala. “Thokoza futhi ujabulele ukuba kulona.”6
Bafowethu kanye nodade, noma isimo sethu sinjani, noma izivivinyo zethu noma izinyamezelo zethu zinjani, kunento nsuku zonke esingayijabulela futhi siyilondoloze. Kunento nsuku zonke leyo eletha ukubonga kanye nenjabulo kuphela nje uma singayibona futhi siyijabulele.
Mhlawumbe kumele sibheke kancanyana ngamehlo ethu bese kakhudlwana ngezinhliziyo zethu. Ngithanda lesisho: “Umuntu obona kahle kuphela ngenhliziyo. Noma yini ebalulekile ayibonakali ngamehlo.” 7
Siyaliwe “ukuba sibonge kuzozonke izinto.”8 Akusincono ukuba sibone ngamehlo ethu kanye nezinhliziyo ngisho nezinto ezincaneesingakwazi ukuba sikubonge, ngaphandle kokukhulisa okungalungile esimweni sethu samanje?
INkosi ithembisile, “Loyo owamukelayo zonke izinto ngokubonga uzakuthola udumo; kanye nezinto zalapha emhlabeni zizakungezwa kuyena, futhi namakhulu aphindekile.”9
Bafowethu kanye nodade, nezibusiso eziningi zikaBaba wethu waseZulwini, iPlani lakhe elinomusa lwensindiso, amaqiniso angempela wevangeli elibuyisiwe, kanye nalohambo lwasemhlabeni oluhle, “asizange sicabange ukuthokoza na? ”10
Make sicabange ngokuba sijabule, noma ngabe isimo sethu sinjani.
Wokubeka Izinqumo
Ngolunye usuku sizakuthatha isinyathelo esingeke sagwemeka futhi sidlule kulendawo yasemhlabeni siye kwenye indawo. Ngolunye usuku sizabheka emuva ngezimpilo zethu futhi sicabange uma besingaba ngcono, senze ukhetho olungcono, noma sisebenzise isikhathi sethu ngokuhlakaniphileyo.
Ukugwema ukuzisola ngokweqiniso kwempilo, kungaba ukuhlakanipha uma singenza izinqumo namuhla, Ngakho-ke, asenze njalo:
- •
Khetha ukuba uchithe isikhathi esiningi kanye nalabo esibathandayo.
- •
Khetha ukuba uzame kakhudlwana ngokuzimisela ukuba ube umuntu uNkulunkulu afuna ube nguyena.
- •
Khetha ukuba uthole injabule, noma ngabe isimo sethu sinjani.
Kungubufakazi bami ukuthi okuningi ukuzisola kwangempela kwakusasa kungagwenywa ngokulandela uMsindisi namuhla. Uma sonile noma senze iphutha—uma senze ukhetho lolo manje esizisolayo ngalo—kunesipho esihle sokuHlawulelwa kukaKrestu, ngakho singakwazi ukuxolelwa. Asikwazi ukubuyela emuva futhi sishintshe osekudlulile, kepha singacela uxolo. Umsindisi angasusa izinyembezi zakho zokuzisola11 futhi asuse umthwalo wezono zethu.12 Ukuhlawulelwa Kwakhe kusivumela ukuba siyekele osekudlulile emuva futhi siye phambili ngezandla ezihlanzekile, inhliziyo ehlanzekileyo,13 nokuzimisela ukwenza okungcono futhi kakhulukazi ube ngcono.
Yebo, lempilo idlula masishane; izinsuku zethu zibukeka sengathi ziphela masishane; futhi ukufa kubukeka kusabeka ngesinye isikhathi. Noma-ke kunjalo, umoya wethu uzaqhubeka uphile futhi ngolunye usuku uhlanganiswe kanye nomziba ovukile ukuba uthole umbuso wakuphila ingunaphakade. Ngibeka ubufakazi bami ukuthi ngokuba uKrestu unozwelo, sonke sizakuphila futhi siphile ingunaphakade. Ngokuba uMsindisi wethu kanye Nomkhululi, ngolunye usuku sizakuzwisisa ngokweqiniso futhi sithokozele umqondo wamagama “ ubuhlungu bokufa bususiwe nguKrestu.”14
Indlela yokugcwalisa ikusasa lethu elingcwele njengamadodana kanye namadodakazi kaNkulunkulu kuyingunaphakade. Bafowethu kanye nodade bami abathandekayo, bangane abathandekayo, kumele siqale sihambe leyo lendlela yangunaphakadenamuhla; akumele sithathe kalula usuku olulodwa. Ngiyathandaza ukuthi singalindi kuze kufike esikhathini sokuba sizimisele ukufa ngaphandle kokufunda iqiniso lokuphila.
Mostrar las referencias
-
1. uAlma 40:11.
-
2. Bona uSusie Steiner, “Top Five Regrets of the Dying,” Guardian, Feb. 1, 2012, www.guardian.co.uk/lifeandstyle/2012/feb/01/top-five-regrets-of-the-dying.
-
3. Bronnie Ware, in Steiner, “Top Five Regrets of the Dying.”
-
4. “Ode: Intimations of Immortality from Recollections of Early Childhood,” The Complete Poetical Works of William Wordsworth (1924), 359.
-
5. uMatewu 6:20.
-
6. AmaHubo 118:24.
-
7. Antoine de Saint-Exupéry, The Little Prince, trans. Richard Howard (2000), 63.
-
8. uMozaya 26:39; bona futhi Imfundiso kanye Nezivumelwano 59:7.
-
-
10. uAlma 26:35.
-
11. Bona Isambulo 7:17.
-
12. Bona uMatewu 11:28–30.
-
13. Bona AmaHubo 24:4.
-
14. uMozaya 16:8; bon futhi 1 AbaseKhorinte 15:54.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


text:
Kudutshulwe abeNato e-Afghan
2012-08-09 11:28
Kabul - Isosha lase-Afghanistan libhekise isibhamu salo emasosheni eNATO ngoLwesine esigamekweni sakamuva esibizwa nge- Green-on-Blue Attacks, kusho abe-International Security Assistance Force.
"Singakuqinisekisa ukuthi isosha le-ANA lidubule amalungu e-ISAF esifundazweni saseLaghman. Nawo aphindiselile, lagcina ngokudubuleka lafa,” kusho okhulumela i-ISAF ekhuluma nabe-AFP.
Alikho isosha le- ISAF elishonile kulesi sigamejo,esho.
Lesi sigameko singesakamuva kwezifuze lesi lapho amasosha ase-Afghanistani avele avulele ngenhlamvu kulawo awe-NATO asizayo ukulwisana nama-Taliban eKabul, empini esidonse iminyaka engaphezulu kweshumi.
Ngokwezibalo zabe-AFP, isibalo salabo asebebulewe ezigamekweni ezifuze lesi silinganiselwa ku-30 ezigamekweni cishe ezingu-22.
Amanye amasosha alinganiselwa ku-130 000 eNATO ase-Afghanistan alungiselela ukuhoxa ngo-2014.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Isingaphansi kukahulumeni iMcCordComment on this story
PHUMLILE NTSELE
SESIWELE ezandleni zikahulumeni isibhedlela saseThekwini esike saba sezindabeni muva nje kulandela ukumemezela kwaso ukuthi siyavalwa ngenxa yokucwila ezikweletini nokwentula imali yoxhaso sikhala nangokuthi uMnyango wezeMpilo awucacisi ukuthi usazoqhubeka na nokusixhasa ngemali.
Esithangamini sabezindaba izolo uNgqongqoshe wezeMpilo KwaZulu-Natal, uDkt Sibongiseni Dhlomo, umemezele ukuthi isibhedlela iMcCord sesingesikahulumeni ngokusemthethweni kulandela isivumelwano ababe naso nebhodi nabaphathi baso ngoLwesibili ntambama.
“Ngemuva kwemibiko ebilokhu ivele njalo emithonjeni yabezindaba ngesinqumo sabaphathi besibhedlela sokuthi sivalwe ngoMashi sibe sesihlangana nabo sabazisa ukuthi sifuna ukusifaka ngaphansi kukahulumeni kwazise ukuthi bese sivele sime kabi ezimalini sekuwuMnyango kuphela obusixhasile,” kusho uDkt Dhlomo.
Uthi bese kunesikhathi eside uMnyango unxusa ukuba lesi sibhedlela sibe ngesikahulumeni kodwa abaphathi baso bengavumi bephusha umkhankaso wokuthi sisebenze njengesizimele.
Uveze ukuthi size savala ezinye izinhlelo ezimqoka ezifana nezokulashwa kwabahaqwe yigciwane, Isinikithemba Aids Programme, sabuye samisa nokuqeqeshwa kodokotela abangamathwasa ngoba sithi sesifuna ukuzimela futhi asinayo imali yokuqhuba lezi zinhlelo.
Ebuzwa ukuthi ingabe imisebenzi namaholo ezikhulu nezabasebenzi abebeqashwe yisibhedlela asazofana yini njengoba sesingesikahulumeni, uthe lokho kusazohlalwa phansi kudingidwe kuze kuvunyelwane ngokuzokwenzeka kodwa okwamanje basabhekene nokusindisa isibhedlela ekuvalweni.
“Okwamanje sisabhekene nokuvala ihlazo lokuthi singavalwa isibhedlela esidala kangaka emlandweni nesinomlando omuhle kangaka ekuqeqesheni nasekunikeni ngosizo lokwelashwa okusezingeni.Okunye sizokubheka ngendlela sisebenza,” kusho uDkt Dhlomo.
Ekuqaleni uMnyango watshela abezindaba ukuthi uma lesi sibhedlela sigcina singavumanga ukungena ngaphansi kukahulumeni njengoba bewukade wenza ezingxoxweni phambilini ngeke ukwazi ukuqhubeka nokufaka izimali zawo kuso futhi ngeke usitakule ezikweletini zaso.
Kodwa izolo uNgqongqoshe uthe nakanjani njengoba sesingesikahulumeni bazositakula nezikweletu zaso ngokubambisana noMnyango kaMgcinimafa.
Uthe izinguquko ezinqala ngesibhedlela nokuthi sizoqala nini ngokusemthethweni ukungabi yisibhedlela esikhokhisayo zizocaca ngemuva konyaka wezimali ozoqala ekupheleni kukaMashi kodwa okwamanje sisazoqhuba ngendlela yaso endala kuze kube nguMashi.
Lesi sibhedlela besenza inzuzo ka-R7 million ngonyaka kodwa leyo mali igcine imisebenzi yaso ingabuyeli kuhulumeni yize bekade engene ngomkhono ekusixhaseni.
USihlalo webhodi lesibhedlela, uSolwazi Paulos Zulu, uthe isinqumo sabo sokungena kuhulumeni kube yisivumelwano ngemuva kwezingxoxo, wathi: “Ayikho ingcindezi ebesinayo ngesinqumo esisithathile kodwa konke kube yimiphumela yezingxoxo nobudlelwano bokusebenza kwethu noMnyango.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
NGOKUKALUKA 22
Iwundlu lePhasika
(Math. 26:1; Mark. 14:1)
1-Kwasondela umkhosi wesinkwa esingenamvubelo othiwa iPhasika. 2Abapristi abakhulu nababhali bafuna ukuba bangambulala kanjani; ngokuba babesaba abantu.
Umvuzo wokumkhaphela uJesu
(Math. 26:14; Mark. 14:10)
3-Kepha uSathane wangena kuJuda othiwa u-Iskariyothe engowabayishumi nambili. 4Wasuka wakhuluma nabapristi abakhulu nezinduna ngokuthi angamkhaphela kanjani kubo. 5Bathokoza, bavumelana naye ukumnika imali. 6Wavuma-ke, waze wafuna ithuba lokumkhaphela kubo, singekho isixuku.
Ukumiswa kwesidlo esingcwele
(Math. 26:17; Mark. 14:12; Joh. 13:21)
7Lwase lufika usuku lwesinkwa esingenamvubelo okumelwe ukuba kuhlatshwe ngalo iphasika. 8Wathuma oPetru noJohane, wathi: “Hambani niye ukusilungisela iphasika ukuba sidle.”
9Bathi kuye: “Uthanda ukuba sikulungiselephi na?”
10Wathi kubo: “Bhekani, seningene emzini niyakuhlangana nomuntu othwele imbiza yamanzi; mlandeleni, niye endlini angena kuyo, 11nize nithi kumninindlu: ‘Uthi uMfundisi kuwe: Liphi ikamelo lokungenisa, lapho ngingadlela khona iphasika nabafundi bami, na?’ 12Lowo-ke uzakunikhombisa ikamelo elikhulu eliphezulu, elendlelweyo; lungiselani lapho.”
13Basuka, bafumana kunjengokusho kwakhe kubo; base belungisa iphasika.
14Kwathi ukuba kufike isikhathi, wahlala phansi, nabaphostoli kanye naye. 15Wayesethi kubo: “Nginxanele nokunxanela ukudla nani leli phasika ngingakahlupheki. 16Ngokuba ngithi kini: Angisayikulidla ngempela lize ligcwaliseke embusweni kaNkulunkulu.”
17Wamukela isitsha, wabonga wathi: “Thabathani lokhu, nabelane; 18ngokuba ngithi kini kusukela manje angisayikuphuza okwesithelo somvini, uze ufike umbuso kaNkulunkulu.”
19-Wayesethabatha isinkwa, wabonga, wasihlephula, wabanika, wathi: “Lokhu kungumzimba wami onikelwa nina; yenzani lokhu ukuba ningikhumbule.”
20-Kanjalo-ke nesitsha emva kokudla, ethi: “Lesi sitsha siyisivumelwano esisha egazini lami elithululelwa nina. 21-Kepha bhekani, isandla songikhaphelayo sinami etafuleni. 22Ngokuba iNdodana yomuntu isihamba njengokumisiweyo, kepha maye kulowo muntu ekhashelwa ngaye!” 23Base beqala ukubuzana bodwa ukuthi kungase kube ngubani kubo ozakukwenza lokho.
24-Kwavela nokuphikisana phakathi kwabo kokuthi ngumuphi kubo ongathiwa omkhulu. 25-Wayesethi kubo: “Ababusi bezizwe bazenza amakhosi phezu kwazo, neziphathimandla zazo zithiwa abazenzela okuhle. 26Kepha nina aninjalo; kodwa omkhulu kini makabe njengomncinyane, nobusayo makabe njengokhonzayo. 27-Ngokuba ngumuphi omkhulu, ohlezi ekudleni noma okhonzayo, na? Akusiye ohlezi ekudleni na? Kepha mina ngiphakathi kwenu njengokhonzayo. 28Nina-ke ningababekhuthazela nami ekulingweni kwami; 29nanjengokuba uBaba engimisele umbuso, nami nginimisela wona 30-ukuba nidle, niphuze etafuleni lami embusweni wami; niyakuhlala ezihlalweni zobukhosi, nahlulele izizwe eziyishumi nambili zakwa-Israyeli.
USimoni Petru uyaxwayiswa
(Math. 26:31; Mark. 14:27; Joh. 13:36)
31-“Simoni, Simoni, bheka, uSathane unifunile ukuba anihlunge njengokolweni; 32kepha mina ngikunxusele ukuba ukukholwa kwakho kungapheli; wena-ke, nxa usuphendukile, uqinise abafowenu.”
33Wathi kuye: “Nkosi, ngilungele ukuya nawe nasetilongweni nasekufeni.”
34Wayesethi: “Ngiyakutshela, Petru, ukuthi iqhude aliyikukhala namhlanje, ungakangiphiki kathathu ukuthi awungazi.”
35Wathi kubo: “Mhla nginithuma ningenasikhwama, nayika, nazicathulo, naswela utho na?”
Bathi: “Lutho.”
36Wayesethi kubo: “Kepha manje onesikhwama kasithathe, neyika futhi; oswelayo kathengise ngengubo yakhe, athenge inkemba. 37-Ngokuba ngithi kini: Kumelwe ukugcwaliseka kimi lokho okulotshiweyo kokuthi: ‘Wabalwa kanye nezelelesi;’ ngokuba okuqondene nami sekuyaphelela.”
38Base bethi: “Nkosi, bheka, nazi izinkemba ezimbili.”
Wathi kubo: “Kwanele.”
EGetsemane
(Math. 26:36; Mark. 14:32)
39Wayesephuma, waya eNtabeni Yeminqumo njengomkhuba wakhe, nabafundi bakhe bamlandela. 40Esefikile endaweni wathi kubo: “Khulekani ukuba ningangeni ekulingweni.” 41Wamonyuka kubo kungathi ibanga lokuphonsa itshe, waguqa phansi, wakhuleka, 42wathi: “Baba, uma uthanda, susa lesi sitsha kimi; nokho makungenziwa intando yami kodwa eyakho.” 43Kwabonakala kuye ingelosi ivela ezulwini, imqinisa. 44-Esosizini olunzima wakhuleka eqinisela, izithukuthuku zakhe zaba njengamathonsi egazi, aconsela emhlabathini.
45Esesukume ekukhulekeni weza kubafundi bakhe, wabafumana belele ngokudabuka. 46Wathi kubo: “Nilaleleni na? Vukani nikhuleke ukuba ningangeni ekulingweni.”
Ukuboshwa kukaJesu
(Math. 26:47; Mark. 14:43; Joh. 18:2)
47Esakhuluma, bheka, kwafika isixuku; naye othiwa uJuda, omunye wabayishumi nambili, wayehamba phambi kwabo, wasondela kuJesu ukumanga. 48Kepha uJesu wathi kuye: “Juda, uyayikhaphela iNdodana yomuntu ngokuyanga na?”
49Kuthe ababengakuye sebebona okuzakwenzeka, bathi: “Nkosi, sigadle ngenkemba na?” 50Omunye othile kubo wayigadla inceku yompristi omkhulu, wayinquma indlebe yokunene.
51Kepha uJesu wathatha wathi: “Musani; sekwanele.” Wayiphatha indlebe, wayipholisa.
52Wathi uJesu kubapristi abakhulu, nezinduna zethempeli, namalunga ababeze kuye: “Niphumile kungathi nize kumphangi niphethe izinkemba nezinduku. 53-Benginani imihla ngemihla ethempelini, anelulanga zandla kimi; kepha lokhu kuyihora lenu namandla obumnyama.”
Ukuphika kukaPetru
(Math. 26:69; Mark. 14:66; Joh. 18:1,25)
54Base bembamba, bamuka naye, bamusa endlini yompristi omkhulu. UPetru walandela ekude. 55Sebebasile umlilo phakathi egcekeni bahlala phansi ndawonye; uPetru wahlala phakathi kwabo. 56Intombazana ethile, imbona ehlezi ngasemlilweni, yamgqolozela yathi: “Nalona ube naye.”
57Kepha waphika, wathi: “Sifazane, angimazi.”
58Emva kwesikhashana omunye wambona, wathi: “Nawe ungomunye wabo.”
Kepha uPetru wathi: “Muntundini, angisiye.”
59Sekudlulile okungathi ihora linye, omunye umuntu waqinisa wathi: “Impela nalona ube naye, ngokuba futhi ungowaseGalile.”
60Kepha uPetru wathi: “Muntundini, angikwazi ukuthi uthini.” Masinyane esakhuluma, lakhala iqhude. 61INkosi yayisiphenduka, yambheka uPetru. UPetru walikhumbula izwi leNkosi, njengokuba ithe kuye: “Iqhude lingakakhali namhlanje, uzakungiphika kathathu.” 62Waphumela phandle, wakhala kamunyu.
UJesu uphathwa kabi egcekeni lompristi omkhulu, alahlwe
(Math. 26:57; Mark. 14:53; Joh. 18:12)
63Amadoda abembambile uJesu ambhinqa emshaya. 64Ammboza ubuso, ambuza ethi: “Profetha ukuthi ngubani okushayileyo na?” 65Nokunye okuningi akukhuluma kuye emthuka.
66Kwathi sekusile, kwabuthana amalunga abantu nabapristi abakhulu nababhali, bamyisa emphakathini wabo, 67bathi: “Uma unguKristu, sitshele.”
Wathi kubo: “Uma nginitshela, anisoze nakholwa; 68noma ngibuza, anisoze naphendula. 69Kepha kusukela manje iNdodana yomuntu izakuhlala ngakwesokunene samandla kaNkulunkulu.”
70Base bethi bonke: “Kanti uyiNdodana kaNkulunkulu na?”
Wathi kubo: “Nisho khona, ngokuba ngiyiyo.”
71Bathi: “Pho, sisaswele bufakazi na? Ngokuba sesizwile uqobo lwethu ngomlomo wakhe.”


text:
Kufunwa ababulali bowekhilikithi
2013-01-04 15:06
Cape Town - Amaphoyisa afuna uthuli ababulali bowabe engumdlali wekhilikithi waseWestern Cape, uJohn E Commins.
UCommins, 71, nonkosikazi wakhe oneminyaka engu-70 ubudala, bebelele emakamelweni ehlukene emzini wabo oseNewlands, eKapa, ngesikhathi behlaselwa ngamadoda amathathu, kusho okhulumela amaphoyisa uLieutenant-Colonel Andre Traut.
"Abahlaseli bashaqe impahla endlini, babopha laba bashadikazi. Unkosikazi ugcine ekwazile ukuzikhulula, kwathi uma eyobheka umyeni wakhe wamthola eboshiwe futhi eseshonile,” kusho uTraut.
"Amaphoyisa akholwa wukuthi uCommins uvalwe amakhala, wancishwa umoya. Azikho izibazi ezibonakalayo, nokho kuzohlolwa isidumbu kuze kuzokwazeka kahle imbangela yokufa.”
Enkundleni yezemidlalo eSahara Park Newlands, eKapa, kwehliswe amafulegi, njengophawu lokuhlonipha uCommins.
“Sibuhlungu kakhulu ngokwenzekile emndenini kaJohn,” kusho isikhulu esibambile kwaCricket SA, uJacques Faul.
– Landela Izindaba News24 kuTwitter (@IzindabaNews24).


text:
Abantu banakho kancane ukuqonda nge-HIV
2013-02-22 16:01
Cape Town - Umbiko okhishwe ngabeCentre for Health and
Population Studies, e-University of KwaZulu-Natal uthi ukukhishwa
kwemishanguzo yegciwane lengculaza kunemiphumela emihle.
Kuthiwa liyehla izinga lokushona kwabantu abanegciwane lengculaza uma kubhekwa kusukela ngo-2000 kuya ku-2011.
Abafundi bathi bakhona abaliqondisisayo leli gciwane nokho kusanzima ukuthi abantu baphumele obala ngegciwane.
UDebongs Bongani Madiba uthe: Kumele uzitshele ukuthi awuwedwa okulesi simo, baningi abanye abayizigidi.
Inkinga abantu abaphathwa kahle ezibhedlela zikahulumeni, amanesi ayadelela.
UKhulekani Kenneth uthe: Asikakhululeki ukuthi umuntu angadla imshanguzo phambi kwabantu, ikakhulu kithi thina bantu abansundu.
Abantu abakuqondi ukuthi ziningi izifo ezingelapheki ezifana nesifo sikashukela.
UMinister Babaka O-j Sithole uthe: Ngicabanga ukuthi ingxenye yabantu baseNingizimu Afrika sebeyakuqonda ukuthi igciwane lengculazi liyisifo nje esicishe sifane noshukela futhi liyalawuleka akulona elilawula umuntu.
Lokhu kuyosiza kakhulu thina njengesizwe ekutheni sikwazi ukubamukela abanaleli gciwane.
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter
- News24


text:
Sizinzile isimo eDe Doorns
2012-11-14 12:02
Cape Town - Alukho udlame olubekhona ebusuku eDe Doorns, kusho amaphoyisa aseWestern Cape ngoLwesithathu ekuseni.
"Isimo sikahle kanti namaphoyisa aqaphile," kusho okhulumela amaphoyisa aseDe Doorns, uLindikhaya Mkhontwana.
Uthe kukhona ababoshiwe ngoLwesibili.
Abasebenzi basemapulazini bangenele isiteleka bekhala ngamaholo kanye nezimo abasebenza ngaphansi kwazo eHex River valley ngeledlule.
Laba basebenzi, abahola u-R70, bafuna ukuhola u-R150 ngelanga.
Umgwaqo omkhulu uN1 eDe Doorns wavalwa ngesikhathi kuqhubeka udlame, olwaholela ekushisweni kwepulazi lamagilebhisi.
Umgwaqo uvulwe ngoLwesithathi ekuseni, kudlula amaloli athwele izothelo nezinye izimpahla. Izitolo eziseceleni komgwaqo zisavaliwe.
Umengameli weFood and Allied Workers' Union, u-Attwell Nazo noNobhala Jikelele uKatishi Masemola kuzothi ngokuhamba kosuku bakhulume nabasebenzi eCeres naseDe Doorns.
Bazoba nomhlangano erenki yamatekisi eCeres ngo-11:30 bese bedlulela eStofland Stadium eDe Doorns ngo-13:30.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubekwe icala owasongela uMalema
2013-01-18 12:02
Johannesburg - UBoy Mamabolo, owayengumngani kalowo owaxoshwa ekubeni ngumengameli wophiko lwentsha lwe-ANC uJulius Malema, uzovela enkantolo eLimpopo ngesonto elizayo kulandela ukuvulelwa icala lokwehlisa isithunzi ngemuva komqhafazo awuthumela, ngokusho kombiko ngoLwesihlanu.
ISowetan ibike ukuthi uMamabolo uzovela eNkantolo yeMatshi ePolokwane ngoLwesibili kulandela ukusabisa uMalema ngokuthi uzomba amathambo kamama wakhe uMohlodi ongasekho, awathathe ayowabeka phambi komuzi kagogo wakhe uSarah eSeshego.
UMamabolo ufike esiteshini samaphoyisa ePolokwane ngoLwesine ephelezelwa ngummeli wakhe uPholoto Seopela, ocele ukuba angagcinwa esitokisini, wabe esededelwa ngesexwayiso.
UMalema wafakela uMamabolo icala ngemuva kokuthola umqhafazo.
Ngasekuqaleni kwesonto, iphephandaba iThe Star libike ukuthi uMamabolo uthumele uMalema umyalezo othi: “ngifuna ukukutshengisa ukuthi nginesihluku esinjani, ngizoya komba uMahlodi ethuneni lakhe bese ngimbeka phambi kwendlu kagogo wakho. Usungigile kakhulu.”
Lokhu uthi uMamabolo wakwenza ngoba nakhu uMalema athumela abangani bakhe ukuthi balale nentombi yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umfana engozini eNelspruit
2012-11-08 08:03
Johannesburg - Kushone umfanyana, 4, kwathi abantu ababili balimala ngesikhathi kushayisana izimoto eNelspruit, kusho abezimo eziphuthumayo ngoLwesine.
Iveni iphaphalaze yazithela emotweni yohlobo lweVolkswagen kuDr Enos Mabuza
Road ngoLwesithathu ntambama, kusho okhulumela abe-ER24 u-Andre Visser.
Umfanyana lo ushonele endaweni yesigameko.
"Umama womfana ulimale kabi kulesi sigameko."
Owesifazane obeshayela enye imoto uthole imihuzukwana.
- Landela
IzindabaNews24 kuTwitter
- SAPA


text:
UZuma utuse ubuqhawe kuChaskalsonComment on this story
INTATHELI YESOLEZWE
ININGIZIMU Afrika isiphinde yagubazelwa ifu elimnyama kulandela ukudlula emhlabeni kwejaji lokuqala eNkantolo yoMthethosisekelo kuleli, uChief Justice Arthur Chaskalson odlule emhlabeni ngoMgqibelo.
Leli zwe ligqemeka le ngozi yokudlula kukaChaskalson, lisesemanzini kulandela ukudlula kukaSolwazi Jakes Gerwel osebenze kakhulu noMengameli wokuqala wentando yabantu uDkt Nelson Mandela.
UChaskalson uzibhale emlandweni wakuleli ngokuba yingxenye yamalungu ayemele abaholi bezepolitiki ecaleni eliyingqophamalndo kuleli elaziwa nge-Rivonia Trial.
Leli cala laziwa njengecala lezepolitiki elibucayi kunawo wonke lapho uMandela aphunyuka khona esigwebweni sentambo esasifunwa uhulumeni wobandlululo.
UMengameli Jacob Zuma edlulisa amazwi enduduzo emndenini kaChaskalson uthe, bekuyimpilo yobuqhawe hhayi ubugwala njengoba eveze ukuthi wayesekhaleni ngesikhathi kuliwa nobandlululo akazange ahlehlele nyovane.
“UChaskalson uphile impilo yobuqhawe elwa nobandlululo futhi ubeseqhulwini ngesikhathi kuzanywa ukubunjwa komphakathi ongacwasi ngokwebala, noma ngobulili. Uphinde wabamba iqhaza elikhulu kumthetho sisekelo wakuleli. Isizwe silahlekelwe kakhulu,” kusho uZuma.
UChaskalson ubeyiJaji lokuqala enkantolo yomthetho sisekelo kuleli. Ubambe lesi sikhundla kusukela ngo-Novemba 1994 kuya ku-2005 okuwunyaka athatha ngawo umhlalaphansi.
“Sifisela umndeni kaChaskalson amandla ngalesi sikhathi sobunzima futhi sifisa wazi ukuthi usemicabangweni yethu,” kusho uZuma.
UChaskalson uzofihlwa ngohlelo lombuso.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ligwetshiwe iphoyisa elabulala umfana
2012-12-04 14:03
Johannesburg - Iphoyisa elalisafunda, nelalahlwa yicala lokubulala, uConstable Sipho Mbatha ugwetshwe iminyaka engu-17 ethothoza endlini emnyama yiNkantolo eNkulu yaseGoli, emihlanu yayo yalengiswa.
"Iminyaka emihlanu izolengiswa ngaphansi kwemigomo ethi awuphindi utholakale ecaleni elifanayo,"
kusho iJaji Kathleen Satchwell.
UMbatha usukume wama, wase anga umkakhe.
Ngo-Agasti uMbatha walahlwa yicala lokubulala uThato Mokoka, 16.
USatchwell uthe abukho ubufakazi obukhombisa ukuthi isenzo sikaMbatha saba yiphutha.
UMbatha wadubula uMokoka ngoFebhuwari emzini kagogo wakhe ngesikhathi amaphoyisa ayegasele khona ngemuva kwemibiko ethi uMokoka uphatha isibhamu esingekho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isikhulu sezempilo eKZN kwelokukhwabanisa
2011-02-15 09:32
Durban - Isikhulu soMnyango wezeMpilo KwaZulu-Natal kulindeleke ukuthi sivele eNkantolo yeMantshi yaseMgungundlovu ngamacala okukhwabanisa nawenkohlakalo ngoLwesibili, kusho okhulumela lo mnyango.
“Kuboshwe imenenja yezokuphepha ngoMsombuluko ngesikhathi iye kulo mnyango iyovela ngaphambi kwekomidi eliqondisa izigwegwe kulandelwa ukumiswa kwayo emsebenzini ngenxa yezinsolo zokukhwabanisa nenkohlakalo," kusho okhulumela uNgqongqoshe wezeMpilo KwaZulu-Natal uSibongiseni Dhlomo, uChris Maxon.
UMaxon uthe umnyango waziqinisa izinyathelo zokulwa nenkohlakalo nokukhwabanisa ngo-2009 kanti ke lokho kwabona ukuxoshwa kwenqwaba yezikhulu, ezinye zaboshwa kanti ezinye zazishiyela ngokwazo.
- SAPA


text:
Kuzokhunjulwa abashona beyofuna umsebenzi
2013-01-08 07:09
Johannesburg - Kuzokuba nenkonzo yesikhumbuzo sabantu abayisikhombisa abashona ngesikhathi behlolelwa umsebenzi wokuba ngamaphoyisa omgwaqo, eMgungundlovu.
Inkonzo yesikhumbuzo sabashona izobanjelwa ePietermaritzburg City
Hall, ngo-10:00, ngoLwesithathu, kusho isitatimende sikaNgqongqoshe woMnyango wezokuThutha uWillies Mchunu.
Abashona babegijima umhajo ka-4km, oyingxenye yokuhlolelwa ukuba yiphoyisa likamasipala, lokhu kwenzeka enkundleni yezemidllalo iHarry Gwala Stadium, ekhona eMgungundlovu, ngoDisemba.
Oyedwa kulaba abashona kukholakala ukuthi wazibulala.
Kusukela kwenzeka lesi sigameko, uMnyango wamisa konke ukuhlolwa okwenziwayo uma kuqashwa amaphoyisa, abantu abangaphezu kuka-34 000 batheleka ukuzohlolelwa izikhala zomsebenzi wabantu abangu-90 kuphela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Basale dengwane bekhishwa endliniComment on this story
BAWINILE NGCOBO
USALE dengwane umndeni wakwaKhumalo eMlazi kufika isikhonzi senkantolo nomyalelo wokuthi kukhishwe zonke izimpahla zawo ngoba umuzi osuhlale kuwo iminyaka engu-20 usuthengwe ngomunye umuntu.
Ngesikhathi kufika Isolezwe kwaKhumalo kwa-D izolo, izimpahla bese zigcwele ngaphandle ezinye zisakhishelwa ngaphandle.
Amalungu alo mndeni nomakhelwane bebesakhungathekile.
Umnikazi walo muzi, uNkk Gelly Khumalo (66), uthe le ndlu wayithenga ngo-1992 komunye umlungu ngo-R80 000. Uthe wadayisa indlu yakhe, wafaka leyo mali njengediphozithi yale ndlu, wabe esekhokha imali esele yaze yaphela.
Uthe inkampani yomlungu ayethenge kuye indlu yawa engakalitholi itayitela kodwa unazo zonke izincwadi ezikhomba ukuthi le ndlu ngeyakhe.
Uthe kusukela ngo-2004 kukhona obefika kule ndlu ezothi abaphume ngoba sekungeyakhe.
Lo mndeni uveza ukuthi izincwadi eziphethwe yilo othi usengumnikazi wale ndlu ziyasolisa ukuthi ngezomgunyathi ngoba zinezinombolo zetayitela ezingafani.
Indodakazi kaNkk Khumalo, uNksz Lungi Khumalo, ithe ngo-2004 kwafika umuntu thizeni bengekho washiya inombolo kumuntu osizayo wathi uphuma ebhange.
“Ngakusasa kwafika umuntu esethi uzobona indlu edayisayo, lo muntu esefake isikhangiso sokuthi indlu iyadayisa. Sathi uma sifona wathi indlu idliwe yibhange, saxakeka ukuthi kanjani ngoba asikaze sixhumane nabhange ngesikhathi siyithenga,” kusho uNksz Khumalo.
Uthe kusukela ngaleso sikhathi bekufika abantu abazobona indlu edayisayo.
Uthe ngo-2006 kuya ku-2007 bebehamba izinkantolo befuna ukuthi bangakhishwa kule ndlu kodwa kungaqondakali lutho ngaleli cala ngoba lo owayethi uyabakhipha wayengafiki.
UNksz Khumalo uthe ngo-2008 kube sekulokhu kufika lowo othi ungumnikazi womuzi ehamba nonogada befuna baphume.
“Sizamile sithinta abameli, sikhokha imali sifuna usizo kodwa asisizakalanga,” kusho uNksz Khumalo.
Lo mndeni usola ukuthi omunye walaba ababakhiphayo wakwazi ukuthola imininingwane yabo ngoba vele wayesebenzela inkampani edayisa izindlu, wabona ukuthi abakalenzi itayitela wabe esenza ubugebengu, wenza kuqala itayitela ukuze athathe lo muzi.
Ummeli, uMnuz Vikela Nhlokwana, obeqashwe yilo mndeni ukuthi awusize ekuqaleni kwalo nyaka uthe yena ufike sesivele siphumile isinqumo senkantolo sokuthi lo mndeni uphume kule ndlu.
“Angifikanga ngesikhathi kusakhulunywa ngalolu daba enkantolo, ngithole kamuva sengithi ngiyaqala ngiyalusebenza udaba, ngathola ukuthi inkantolo seyasithatha isinqumo sokuthi kumele lo mndeni uphume endlini. Into ebiyinkinga wukuthi kulo muzi bekufika abantu abangaqondakali okuwunogada namalungu omndeni lo omunye,” kusho uNhlokwana.
Uthe ngeke angene kweminye imininingwane ngalolu daba.
Owesilisa obengaphandle kulo muzi othe akathandi ukuthi kubhalwe igama lakhe ephepheni uthe uzomeseka umfowabo ofuna le ndlu.
Uthe ngesikhathi inkampani abalo mndeni ababethenge kuyo umuzi iwa, izinto ezazisegameni layo zafakwa endalini kubalwa nendlu.
“Ubhuti wathenga le ndlu kwi-auction ngo-2008 bathola imvume enkantolo enkulu yokuthi kukhishwe abangaphakathi. Le ndlu akukaze kube ngeyalo mndeni (Khumalo) kwasekuqaleni,” kusho lo wesilisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
‘Ngizobadlisela ogageni engibanga ijezi nabo’Comment on this story
MALIBONGWE MDLETSHE
ENYE yezinduku ezintsha ezigawulwe ngompetha, i-Orlando Pirates, uPatrick Phungwayo, uveze izikhali athemba ukuthi azomsiza anqobe umbango wejezi ozoshuba kuleli qembu.
UPhungwayo ubhekene nenkunzi yenselelo yokuhlwitha ijezi kuThabo Matlaba, ofike kweZimnyama esuka kuFree State Stars wangena khaxa.
UMatlaba ubelihlwithe kuRuben Cloete oseke wabizwa kuBafana Bafana nosize kakhulu iBucs ngesizini ka-2010/2011.
Ngisho kunjalo kodwa uPhungwayo uthe uyazethemba ukuthi uzobadlisela ogageni ozakwabo kulo mbango ngoba useke wadlala e-Afrika, waya naphesheya kanti futhi kunabadlali ababukhali kweZimnyama aseke wagijima eqenjini elilodwa nabo.
“Ngizethemba kabi, uma nje ngike ngathola ithuba bazosala bencela izithupha abantu engizobanga nabo. Into ezongisiza kakhulu wukuthi njengoba sizodlala kuChampions League nje mina nginawo amava aleli zinga kwazise ngidlalile khona neWits (Bidvest) emva kokunqoba iNedbank Cup ngo-2010,” kusho uPhungwayo.
Lo mdlali, oshiye iZitshudeni esegijime kuzo imidlalo engu-59, kulindeleke ukuba alekelelane nomngani wakhe uSifiso “Nsunda” Myeni osuka kuWits naye osabhekene nowakhe umbango ongumqansa.
Nokho uPhungwayo uthe ngaphandle kokwazana noMyeni kodwa yena ugabe ngokuthi useke wayibamba eqenjini elilodwa iminyaka engaphezu kwemine nonyazi olungu-Oupa “Ace” Manyisa besaphekwa ku-Africa Sports Youth Academy kaHarold “Jazzy-Queen” Legodi.
“Kuhle ukufika eqenjini kunabadlali abasaziyo isitayela sakho futhi abakwaziyo ukuthi ungumuntu onjani. Sazana kakhulu nabo bobalili uMyeni noManyisa kodwa u-Oupa ngidlale naye isikhathi eside sihlala endlini eyodwa iminyaka engaphezulu kwemine. Angilindele phela ukuthi uzobamba ibhola abheke mina kodwa kuzongenzela isimo sibe lula,” kusho uPungwayo ofike kuWits esuka kuPanionios GSS edlala kuSuper League yaseGreece.
Leli nxele belungukhiye wasemuva ohlangothini lwesokunxele eqenjini likaRoger de Sa.
Lithe lizizwa lisekhaya kuBucs ngoba lidlalile nakwinkulisa yaleli qembu ebeyiphethwe ngu-Augusto “Njenje” Palacios ophethe izintambo zokucija eZimnyama kule sizini.
“Ngizizwa ngokhululekile kuPirates futhi leyo ngenye into engiyibona izongiqinisa ukhakhayi kodwa ngikhule ngokwanele ukwazi ukuthi iqembu lihamba phambili ngakho izinjongo zami kukho konke kuzobe kuwukuphumelelisa lona iqembu,” kuphetha uPhungwayo.
IPirates izovula imidlalo ya-Absa Premiership neLamontville Golden Arrows okuyiyona abavale nayo beyishaya ngo 4-2 ngesizini edlule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Basuse uthuthuva bekhala ngezindluComment on this story
BONISWA MOHALE
KUPHAZAMISEKE ukuhamba kwezimoto kwakhishwa nezingane esikoleni ngesikhathi umphakathi waseMariannridge uvuka umbhejazane ujikijela izimoto ngamatshe uzwakalisa ilaka lawo ngokungakhelwa izindlu zomxhaso.
Abantu abasebenzisa umgwaqo omkhulu odlula kuleya ndawo uMilky Way bebengakwazi ukuya emsebenzini njengoba bekushiswa amathayi kushaywa ngisho nezimoto zamaphoyisa abezoqapha isimo.
Umphakathi waseMariannridge uqale ukubhikishela izindlu ngoJulayi 5 kanti usola ikhansela lakuleya ndawo ngokuthanda abantu baseThornwood okuyilokishi elingumakhelwane wakuleya ndawo.
UNksz Hazel July obekhulumela umphakathi izolo uthe bakhathele yimihlangano engaphumi nezimpendulo ezicacile.
“Ngesonto eledlule ikhansela nezikhulu zikaMasipala weTheku basitshela ukuthi zizobhekisiswa izikhalo zethu bese bebuyela kithina. Basitshela ukuthi sinawo umhlaba kodwa kusadi-ngidwa indaba yokuthi sizozakhelwa kuphi izindlu. Le nto abaqala ukuyisho ngonyaka odlule sesikhathele wukuzwa ngayo,” kusho uNksz July.
Amazwi akhe enanelwe nguNksz Wendy van Wyk othe ikhansela libathembisa into engekho futhi sebekhathele wukuya emihlanganweni engathi shu.
Uthe abantu babona kungcono ukuthi bavale umgwaqo omkhulu ukuze abantu baseDassenhoek, Thornwood naseMpola okuyibona abanakiwe bangadluli.
“Sifuna basilethele ucwaningo lwabo olushoyo ukuthi umhlaba okhona ukulungele yini ukwakhiwa kwezindlu, nokuthi kuzokwakhiwa izindlu ezinjani hhayi lo msangano owenzekayo njengamanje ukuthi silokhu siphindelwa into eyodwa. Simpintshene emafulethini sihlala siyimindeni engu-18 efulethini elinamakamelo amabili. Akuyona impilo leyo,” kusho uNksz van Wyk.
Ngesikhathi ekhuluma nezintatheli amalungu omphakathi abemi izixongololo amanye eviva ngamatshe njengoba ebesanda kushisa amathayi.
Bekutshalwe inqwaba yamaphoyisa kule ndawo.
Amaphoyisa abehlome ngezibhamu ezikhipha izinhlamvu zenjoloba kanti izikhulu zakwaMasipala ebezizoba nomhlangano nomphakathi azikwazanga ukungena elokishini kodwa ziye zakhuluma nabantu emgwaqweni.
Ikhansela lendawo uMnuz Mduduzi Gumede uthe bazamile ukukhuluma nabantu babacela ukuba behlise umoya wathi kuzoba nomhlangano ngoLwesihlanu ngo-10 ukulungisa lolu daba.
Uthe namhlanje izingane zizoya esikoleni kanti nezimoto ngeke ziphazamiseke emgwaqweni obuvinjwe ababhikishi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bavimbe kwasani abe-IFP kwaMashuComment on this story
BAWINILE NGCOBO
ZISINDE ngokulambisa izintatheli kushiswa imoto yentatheli nomthwebuli wezithombe kwi-SAPA ebezikuyo ehostela KwaMashu izolo amalungu e-IFP evimbela i-NFP ukuthi ingangeni ukuzokhankasela ukhetho lokuchibiyela oluzokuba ngesonto elizayo.
Athwale kanzima amalungu e-NFP ezama ukungena kuleli hostela njengoba eqale ama ngasekuqaleni kwehostela kungangeneki emuva kokuthi iqulu lamalungu e-IFP ebelimasha, lifake amabhayi ale nhlangano, nezinduku, lisondela ngalapho lingene ngakhona, abesimame bedunusa beqhulula nenhlamba.
Kuthe uma izimoto seziqala zihamba ziyongena kuleli hostela kwaphoqeleka ukuthi zime erenki kwaMazambane, i-IFP ivimbile.
Amaphoyisa abe esema eba ujenga ukuze lamaqembu ahlukane, ngaleso sikhathi abantu be-IFP abanye abebemi eceleni kwemigwaqo ngasemijondolo yabo bebeqhulula abantu be-NFP ngenhlamba bethi bazobasukela endaweni yabo.
I-NFP nayo ibiphendula isho ukuthi izongena kule ndawo angeke kuze kube khona izindawo ezingo-alubhadwa.
Amaphoyisa abe esesondela equlwini le-IFP alixwayisa ukuthi livule indlela.
Le mashi ye-NFP ibe isihlehla ishona emuva kwavuleka isikhathi sokuthi kungene abantu be-NFP, imoto enkulu yamaphoyisa iqale yasusa imigqomo emikhulu ebekuvinjwe ngayo imigwaqo.
Bangenile abantu be-NFP, kuthe ujenge lwezimoto luphakathi nendawo, amanye amaphoyisa ehamba phambili nojenge ezinye izimoto ezimbili zisekugcineni, omunye uvele wagingqela emgwaqeni umgqomo omkhulu obusususiwe emuva kwalokho kwakhona othela uphethiloli kwingqumba kadoti obuchitheke kulo mgqomo.
Ngalesi sikhathi intatheli yaleli phephandaba neye-Daily News, uNksz Mpume Madlala bebesemotweni ebimile eceleni komgwaqo, yentatheli yeSapa uMnuz Joe Stolley ebisayoshutha.
Kuqhamuke omunye wesilisa wabuza ukuthi le moto ngekabani, kwabe sekuqala kuqhamuka amatshe abeqhululwa ngabantu abebecashe ngemijondolo.
Ezinye izimoto ebezilandela ujenge zinamalungu eNFP zishayiwe zalimala.
Intatheli yaleli phephandaba neye-Daily News, ziphumile emotweni, zabaleka sekuqhululwa amatshe kanti akuphelanga sikhathi esingakanani ziphumile emotweni, yabe isivutha amalangabi isiphakathi nomgwaqo.
Amalungu e-NFP ashayelwe izimoto zawo ajike ngaleso sikhathi ahamba.
Amanye abekwazile ukungena ngaphakathi abesemi ngaphesheya ehostela, amalungu e-IFP esegcwele umgwaqo la kufanele aphume ngakhona.
UStolley uthe ngesikhathi eshutha izithombe ubonile kushaywa izimoto ngamatshe, wabe esezwa nokudubula ebekuqhamuka kubantu.
“Ngibalekile ngayocasha kwelinye ibhilidi, ngithe uma ngiqala ngithola izingcingo ziphuma kwabebehleli emotweni ngabuka ngaphesheya, ngabona imoto yami isiphakathi nomgwaqo, kukhona oku-orange ibekuphezu kwayo ngaphambili,” kusho uStolley.
Uthe ubefuna ukuya kuyo imoto kodwa ibhungu ebeliseduze kwakhe lathi angayi ngoba uzobulawa.
Ebuza ishiselweni imoto yakhe ngoba akasiyo i-IFP noma i-NFP kodwa omunye wesimame wathi bayaxolisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Yisiqalo esisha lesi - Morsi
2012-12-27 12:14
Cairo – UMengameli waseGibhithe wama-Islamist usememezele umthethosisekelo omusha wezwe njengesiqalo esisha sezwe, usho kanje enkulumweni yakhe kumabonakude ngoLwesithathu, wase ecela iqembu eliphikisayo ukuba limjoyine ezingxoxweni ngemuva kwezinyanga kuqhubeka udlame, ukuze bagxile ekulungiseni umnotho osulimele.
UMohammed Morsi ubefuna ukwethula uMthethosisekelo we-Islamist kube umlando wokuguquka kwezinto kwelaseGibhithe, kodwa inkulumo yakhe ayenzanga okwanele ukuqeda izinsolo kulabo abesaba ukuthi yena neqembu iMuslim Brotherhood baqinisa umbuso wabo.
Kunalokho, wethule uMthethosisekelo owamukelwe cishe ngamavoti angu-64% okhethweni oluphothulwe ngempelasonto njengokwakha intando yabantu enamandla elinganayo kuhulumeni kanye nenkululeko yezombusazwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Group
IMaybach izogijima emgwaqweni yaseMzansi
Ngeke kugcine kuphela ngokufika komrepha wase-USA oqopha enkampanini iMaybach Music, uRick Ross kuleli kodwa nayo uqobo imoto iMaybach isendleleni.Read Story
Ngeke uzisole ngokukhetha iTrailblazer
Kungenzeka ukuthi akuyona intandokazi yemoto eNingizimu Afrika, kodwa iqiniso lithi iChevrolet Trailblazer ihamba phambili eZimbabwe.Read Story
Izokumangaza ngokuvuleka ngaphakathi i-Up
Akudikizi nqulu kimina ngokuthi sekuthathe isikhathi eside ukuba igcine ifikile kuleli iVolkswagen Up!Read Story
- IMaybach izogijima emgwaqweni yaseMzan...
- Ngeke uzisole ngokukhetha iTrailblazer
- Izokumangaza ngokuvuleka ngaphakathi i...
- Yize ibukeka idelelekile iKia Soul, un...
- I-Almera entsha ifanele umndeni
- KwaHonda bancoma iJazz entsha
- Aseshintshe kakhulu amaB-Class
- I-S Class izokushiya unkemile
- IHonda Accord ifanele asebeqinile
- AbakwaSuzuki bazobanga abathengi ngeCe...


text:
Ushumpulwe ikhanda owabulala eSaudi Arabia
2012-03-07 14:43
RIYADH - Izikhulu eSaudi Arabia zigwebe kanzima umlisa otholakale enecala lokubulala umuntu, ngoLwesithathu.
UBasam al-Yami wadutshulwa wabulawa ngesikhathi kuqubuka ingxabano phakathi kwakhe nomunye.
Isehlakalo sokubulala senzeka ngase dolobheni iDamam, kuchaza isikhulu kuhulumeni u-Abdullah al-Dosari.
Ukugwetshwa kwalona intambo kwenza sifinyelele ku-11 iisibalo sabantu asebebulewe ngale ndlela ezweni laseSaudi Arabia kusukela kuqale unyaka.
Ngonyaka ka-2011 safinyelela ku-79 isibalo sabantu abagwetshwa intambo kuleli lizwe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
From Community Memory
Izisho zifana nobuciko ekukhulumeni ulimi
lwesiZulu. Injongo yabo lobubuciko ukunandisa nokunonga nokunothisa ulwimi
lwesiZulu. Isisho into enomqondo ojulile nedinga ukuhlaziywa uma isishiwo
ngenxa yokukekela kwayo. Sisithola sigigiyela, singayigaguli into njengoba
injalo njengokuthi: “ukubamngwa nezibi” lokho kusho noma kuhlonishiswa ukugula
kakhulu kumuntu ogulayo. Ukujula kwaso futhi sike sibe nokushuba okuthize
kwezifenqo: “Ukudliwa izindunduma” lokho kushiwo kumuntu owabhungukayo ekhaya
noma endaweni aziwa kuyona kakhulu. Ukunyamalala kufenqeziswa nokudliwa, bese
izintaba zifaniswe zona nezindunduma.
Indlela ezwakalisisayo yokuchaza isisho
ukusiqhathanisa nesaga. Isisho siyibizana lamagama angaqedi noma anganikezi umqondo
ogcwele. Ngalamazwi siqonde ukuthi akusiwo umusho ophelele ongazimela wodwa.
Isibonelo; “Ukubola amathumbu” lapha umqondo ogcwele ungawuzwa kahle emshweni
uma sithi, “Azinanhlonipho izingane zalomama walaphayana, zonke ziyimidlwembe,
akazalanga wabola amathumbu” Lapha kuyakhanya umqondo walesi sisho uma
sekunomusho ogcwele naso sisetshenziswa kulowomusho.
Izisho nencazelo zazo
- Amanzi amponjwana - Utshwala (ikakhulukazi obesintu)
- Abafana boqunga – Imikhovu
- Imbuzi igudla iguma - Ukufuna into kodwa umuntu
angaphumeli obala ngaleyonto ukuthi uyayifuna
- Insakavukela umchilo wesidwaba - Into
eyenzeka nsuku zonke
- Iziduli zabasali - Into eningi kakhulu
- Ukubamba indlela - Ukuqala ukuhamba,
ikakhulu uhambo olude
- Ukubambisa udonga - Ukukhohlisa noma
ukulindisa isikhathi eside ungaqhamuki
- Ukubangwa nezibi - Ukugula kakhulu
- Ukubeka isandla - Ukushaya omunye umuntu
- Ukubeka uhlangothi - Ukulala
- Ukubhekwa yisambane - Ukuba neshwa
wehluleke kokufunayo
- Ukubhonga emswanini - Ukukhala
kungenakusiza, noma izinto sezize zonakala
- Ukubola amathumbu - Ukuba nabantwana
abaluhlupho, abangasizi ngalutho
- Ukubuya ulambatha - Ukungaphumeleli entweni
obuyisukele phansi uthi uzoyizuza
- Ukucasha ngehlamvu njengenkawu - Ukwenza
izaba nje ezingasho lutho, kubonakala ukuthi usephutheni
- Ukucela empunzini - Ukubaleka
- Ukuchitheka kophoko - Ukonakala kakhulu
kwezinto
- Ukudla udaka - Ukuhlupheka, umuntu alambe
into azoyidle ingekho
- Ukufakana imilomo - Ukuxoxa, noma
ukubonisana ngodaba olujulile.*Ukugaqela eziko - Ukuziyisa engozini.
By: Mbusiswa Zuma


text:
Kushone ingane kubangwa u-R20
2012-07-12 12:02
Nomzamo Ngcobo, Daily Sun
Johannesburg - Ukhala ezimathonsi uJames Sithole wasenhla neGoli oshonelwe yindodakazi yakhe ngesikhathi ehlaselwa ngumakhelwane ekade emkweleta u-R20.
Iphephandaba iDaily Sun lithe uNyaradzo Sithole, 2, wathelwa yiphalishi ngesikhathi umakhelwane elwa nobaba wakhe efuna akhokhe u-R20, abe emnike wona.
USithole, 26, ohlala emikhukhwini yaseKya Sands Pipeline, uthe imali kwabe kuzothengwa ngayo ithuluzi elisetshenziswa uma kwakhiwa, uthe ngenxa yokungawatholi amatoho ugcine ehluleka ukukhokha imali.
“Sasihleli sothe umlilo intombi yami ipheka iphalishi, kwangena umakhelwane wangishaya wangiliswa iphalishi lachitheka lathela ingane."
UNyaradzo wangeniswa esibhedlela iChris Hani Baragwanath, wagcina ngokushona.
ULieutenant-Colonel Katlego Mogale uthe umsolwa uyaziwa kodwa usekubhaceni.
“Siphenya icala lokubulala.”
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
WASHINGTON DC—
UMongameli Robert Mugabe kanye lebandla lakhe leZANU PF babikwa beyale isicelo sokuthi umuyi obengumdlali wenguqu olodumo eZimbabwe, uAdam Ndlovu, aphiwe inhlonipho yeqhawe lesizwe.
Unobhala obona ngenhlelo zebandla leli uMnumzana Didymus Mutasa ubikwa etshele iphephandaba leNewsday ukuthi inhlonipho yeqhawe iphiwa abalwa impi yenkululeko hatshi abezemidlalo.
UMutasa ubikwa ethuke abacele ukuthi uAdam aphiwe linhlonipho wathi kabacabangi babona angani iNational Heroes Acre ngeyokudlala. Kodwa angakukhulumanga ngakho yikuthi umuntu wonke uyakwazi ukuthi kulabanye abalele emathuneni la abangayanga empini.
Lesi sicelo sibikwa sethulelwe idale leCabinet ngumsekeli wenhloko kahulumende uNkosazana Thokazani Khuphe webandla leMDC elikhokhelwa nguMnu Morgan Tsvangirai.
Iziphathamandla zeZANU PF abatholakalanga lapho bedingwa yiStudio 7 ukuthi ngowabo umlomo ukuthi kungani lesi sicelo silahlelwe khatshana.
UMnumzana Joel Gabhuza umskeli wesikhulumi sebandla leMDC ekhokhelwa nguMnumzana Morgan Tsvangirai utshele uGibbs Dube weStudio 7 ukuthi bebevele bekwazi ukuthi iZANU PF ayisoze yamukele lesi sicelo.
Ingxoxo loMnu Joel Gabhuza


text:
Bazogijima ngezithuthuthu abahambisa usizo
2012-07-17 16:38
Johannesburg - Abahambisa usizo oluphuthumayo bazohambisa usizo kubantu begijima ngezithuthuthu, kulandela ukwethulwa kohlelo olusha eGoli.
Uhlelo olubizwa ngeMotorcycle Response Unit, olusebenza eGauteng seluzodluliselwa eWestern Cape naKwaZulu-Natal, kusho abakwaNetcare 911.
Uhlelo lolu luqale ukusebenza ngasekupheleni konyaka owedlule eGoli.
"Ngemuva kokuthi lwethuliwe uhlelo, salubona lusebenza ngendlela esheshayo ikakhulukazi ezehlakalweni la khona umuntu ehlaselwe yisifo senhliziyo noma ezehlakalweni zokuminza," kusho umqondisi kwaNetcare 911 uTumi Nkosi.
UNkosi uthe uhlelo luhle kakhulu ngoba akubi khona kubambezeleka emgwaqeni, uthe ukuhamba ngesithuthuthu kwenza labo abahambisa usizo bakwazi ukushesha bafinyelele kuloyo odinga ukusizakala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Izikhukhula zibulale 455 ePakistan
2012-10-17 12:02
Islamabad - Izikhukhula esezibe khona isikhathi eside ePakistan sezibulale abantu abangu-445 kula masonto ayisihlanu edlule zakhahlameza abangaphezu kuka-5 million, ngokusho kwezibalo zophiko lwezinhlekelele elingaphansi kukahulumeni.
IPakistan isihlaselwe yizikhukhula ezinzima kule minyaka emibili eyedlule, okubalwa nezingakaze zibonwe emlandweni wezwe nezenzeka ngo-2010 kwashona abantu abangu-1 800 kwathi abangu-21 million baphazamiseka.
Abakhahlamezeke kakhulu yilabo abasesifundazweni iSindh, nalapho iNational Disaster
Management Authority (NDMA) ithe babalelwa ku-3 million abantu abathintekile.
- Landela
IzindabaNews24 kuTwitter
- Sapa - AFP


text:
WASHINGTON DC—
Amapholisa athi kasavumeli ukwabiwa kwama-radio eShortwave aphiwa uzulu zinhlanganiso ezizimeleyo ngoba esithi alakho ukusetshenziswa ukugenqula uhulumende.
Isikhulumeli samapholisa uNkosikazi Charity Charamba utshele intathelizindaba eHarare ngoLwesithathu ukuthi inhlanganiso lezi zisebenza lamanye amabandla ezombusazwe ukwabela uzulu ama-radio la ngenjongo yokubangela ukungezwani elizweni.
Inyathelo lamapholisa leli lisolwe kakhulu zinhlanganiso ezizimeleyo ezigoqela iaMisa-Zimbabwe. Inhlanganiso le ilwela amalungelo entatheli njalo ikhankasela ukwethulwa kwembiko kungelamigoqo.
Kumaviki edluleyo amapholisa seke angena emawofisini enhlanganiso ezithile esithi adinga ama-radio la.
NgolweSithathu angene endlini yommeli weLuveve edale lephalamende uMnu Reggie Moyo olilunga leMDC-T ekhokhelwa nguMnu Morgan Tsvangirai, esithi adinga lawa ma-radio.
Kodwa katholanga lutho. UMoyo usole kakhulu isenzo samapholisa lesi.
Ingxoxo loMnu Reggie Moyo


text:
WASHINGTON DC—
Umgcinisihlalo we Kimberley Process uAmbassador Gillian Milovanovic uthi kunengi okuncomekayo osokwenziwe yiZimbabwe ekuthuthukiseni umsebenzi wokwemba amadayimana eMarange loba nje kusasele okunye okumele kulungiswe.
UMilovanovic utshele umhlangano wamadayimana obusenzelwa eVictoria Falls ophele ngoLwesibili ukuthi kumele ilizwe leli liphumele egcekeni emsebenzi wokwemba amadayimana koMarange.
Uthi kulembiko embalwa yobudlwangudlwangu bamasotsha lamapholisa ayebulala abantu makhaza bebanjwe besemba amadayimana okungekho emthethweni.
UMilovanovic uphinde wakhuthaza amazwe wonke womhlaba emba amadayimana ukuthi asebenzise inzuzo etholakala kulumsebenzi ukuthuthukisa inhlalakahle kazulu emangweni okulemigodi yamadayimana.
Uthe sokumele kuguqulwe eminye imithetho ye Kimberley Process ezakwenza ukuthi amazwe ancindezela amalungelo kazulu avinjwe ukuthengisa amadayimana awo.
Iziphathamandla zikahulumende we Zimbabwe labaqondisi be Marange Resources kanye le Mbada Diamonds, emba amadayimana eMarange, bathe uMilovanovic sokumele aqinise umsebenzi ukwenzela ukuthi ele Zimbabwe lenelise ukuthengisa amadayimana alo kungela migoqo.
Bathi umsebenzi wokuthengiswa kwamadayimana la ubiselwa muva yizijeziso zenotho ezafakelwa umongamelo Robert Mugabe labanye bakhe be Zanu PF.
Kasenelisanga ukukhuluma leziphathamandla zikahulumende ngempumela yomhlangano lo.
Umnu. Siphambaniso Moyo omunye wabaqondisi be Ilala Lodge uthi imihlangano enje inceda amawotela eVictoria Falls loba nje okuphume emhlanganweni we Zmbabwe Diamond Conference kungasoze kulungiswe ngesiphangiphangi.
Ingxoxo Esiyenze LoMnu. Siphambaniso Moyo


text:
Nelson Mandela
UNelson Rolihlahla Mandela (isiXhosa pronunciation: [xoˈliːɬaɬa manˈdeːla]; 18 ngoNtulikazi 1918 — 5 ngoZibendlela 2013)[1] ungumuntu ohlonishwayo kakhulu emhlabeni ngoba uyena umongameli wokuqala owabekwa emva kobandlululo. Umnumzane lo owaziwa kakhulu njengoTata uMadiba uthanda izwe lakhe ngoba waboshwa iminyaka engamashumi amabili nesikhombisa elwela izwe. Kodwa ngonyaka ka 1990 wakhululwa emva kwalokho wabekwa njengomongameli WeNingizimu Afrika ngonyaka ka 1994. Loludaba lubaluleke kakhulu emlandweni wabantu base Ningizimu Afrika.
Ukukhula: 1918-1936[hlela | edit source]
OkaMadiba wazalwa 18 ngoNtulikazi 1918 endaweni yaseMvezo eMpumalanga Kapa. Abazali bakhe kwakunguGadla Henry Mphakanyiswa Mandela, owayeyinkosi eMvezo, kanye nonkosikazi wakhe wesithathu uNosekeni Fanny wakaMpemvu, owayeyindodazi kaNkedama. Wethiwa ngegama elithi Rolihlahla. Ukhokho wakhe, uNgubengcuka, wayengumholi wesizwe samaThembu. Omunye wamadodana akhe, wethiwa ngegama likaMandela. Nguyenake owaba ngumkhulu kaMandela kanti nasoke lesisibongo sikaMandela sasukela lapho. Kwathi ngonyaka 1915 uGadla walahlekelwa yisikhundla sakhe sobukhosi.
UMandela, kanye nodadewabo ababili, bakhuliswa ngunina emzini waseQunu. Yilapho ayelusa khona izinkomo kanye nabanye abafana. Nokho abazali bakhe babengafundile, unina wamthumela esikoleni eseminyakeni elinganela isikhombisa. Wabhajadiswa. Uthisha wakhe wametha igama elithi Nelson. Kwathi lapho iminyaka isililnganela isishiyagalolunye, uyise weza wazohlala eQunu lapho abulawa yisifo uMandela ayekholelwa ukuthi ngesofuba.
"Wayengekho emndenini wami owayeke wangena isikole [...] Osukwini lwami lokuqala esikoleni, uthishela wami, unkosazana Mdingane, wasipha amagama esingisi. Lokhu kwasekulisiko kulezozinsuku ngenxa yemfundo eyayiphethwe ngamaNgisi. Ngalolosuku, unkosazana Mdingane wathi igama lami elisha nguNelson. Angazi yingani angetha leligama." - Mandela, 1994.
References[hlela | edit source]
- ↑ "Nelson Mandela – Biography". Nobelprize.org. The Nobel Foundation. 1993. http://nobelprize.org/nobel_prizes/peace/laureates/1993/mandela-bio.html. Retrieved 30 April 2009.


text:
Ngeke adlale kolandelayo uMajoro
2013-01-24 07:34
Durban - Umdlalo weBafana Bafana obunomfutho, nophele ngo 2-0 we-Africa Cup of Nations ngesikhathi iguqisa i-Angola, uphele sekumuncu ngesikhathi kulimala uLehlohonolo Majoro, nokubikwa ukuthi angase aphuthwe yimidlalo emibili.
Lo mgadli, nongene enkundleni kwacaca ngesikhathi evalela igoli phakathi, ushayisane kabi nonozinti wase-Angola ngemizuzu yokugcina umdlalo uphele, kubika iKickOff.com.
UMajoro ulimale kabi embaleni.
Ube esethola izitishi ethimbeni lezempilo, nelimazise ngokuthi ngeke adlale uma ezakhe sezitholana phezulu neMorocco, kanti uma iBafana idlulela phambili ngeke futhi abonakale kulowo mdlalo.
Lezi yizindaba ezimbi kumqeqeshi uGordon Igesund, nosevele ulinyalelwe uLerato Chabangu noKagisho Dikgacoi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abafundi bakuleli bayofunda eTurkeyComment on this story
MHLENGI SHANGASE
IZOPHELA indlala yothisha abafundisa izifundo ezinzima iMaths, iSayensi nobuChwepheshe KwaZulu-Natal njengoba abafundi abahlwempu bethole ithuba lokuyofunda eTurkey ukuze babuye bengongoti kulezi zifundo.
Abafundi abangu-33 bazofulathela elakuleli ngoLwesine balibhekise eTurkey lapho bezozinza khona iminyaka emine nohhafu befundela ukuba ngothisha.
Akubona kuphela laba bafundi abazofunda ubuthishela eTurkey, abanye ababili bayofundela ubudokotela, oyedwa ayofundela ubuhlengikazi.
UNgqongqoshe wezeMfundo, uMnuz Senzo Mchunu wahambela eTurkey ngo-2011 eyobona uhlelo lwakhona lwezemfundo.
Kube sekuba nobudlelwano njengoba laba bafundi bethole uxhaso esikhwameni iHorizon Education Trust, yaseTurkey ezobakhokhela zonke izindleko zokufunda ulimi lwaleliya lizwe izinyanga eziyisithupha, indawo yokuhlala, ukudla, imali yokugibela, imali yokuphila, ukufunda kanti uMnyango uzokhokha izindleko zokuhamba belibhekise eTurkey.
“Into edingeka niyenze ukuthi niye eTurkey niphase, akukho okunye. Yithuba elingandele bani nami ngiyafisa ukuba ngalithola leli thuba,” kusho uMchunu etshela laba bafundi abahambayo eStar College, eWestville ngempelasonto.
Uthe akudingeki ukuthi basebenze eTurkey bazobuya bazotshala ulwazi ezikoleni zesifundazwe.
Okhulumela lesi sikhwa-ma, uMnuz Atilla Dag, uthe iTurkey yathathwa wusizi lwabafundi abahluphekayo yase ifaka isandla ukuze bafukulwe.
Uthe abafundi bebefaka izicelo, kutonyulwe labo abenze kahle kwaMatric bese bebahloma imibuzo bathathe labo ababadingayo.
“Sigxile kakhulu kulabo basemakhaya ngoba sifuna ukutshala ulwazi lwalezi zifundo ezinzima kulezi zikole uma sebebuya. Nyakenye sithathe abafundi abangu-11 abebeyokwenza imikhakha ehlukene okubalwa nowezobunjiniyela, ubudokotela neminye okumanje bafunda eTurkey,” usho kanje.
UNksz Pinky Chiliza waseMzinto, ongomu-nye wabaxhasiwe, uthe waphumelela uMatric ngo-2008 kanti wake walunguza e-Unisa enza iziqu zokufundisa.
“Kwashona ubaba, ngangakwazi ukuqhubeka ngifunde ngalahla nethemba kodwa imithandazo yami yaphenduleka uma ngizwa ngaleli thuba lokuyofunda eTurkey. Ngiyakuthanda ukufu-ndisa, impilo yami neyo-mndeni izoshintsha ngoba ngizokwazi ukubheka ikhaya,” usho kanje.
UMnuz Dag uthe okuhle ngalaba bafundi ukuthi uma bebuya bazobe sebezokwenza i-masters.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uzoba mningi epalini uMeyiwa
2012-08-23 16:35
Johannesburg - Iqembu i-Orlando Pirates lizobashintshanisa onozinti bayo kuze kuphele isizini, kusho unozithi weqembu uSenzo Meyiwa, ekhuluma nabezindaba.
UMeyiwa ukhuluma nje ngempelasonto ezakhe zizobhekana neSuperSport United emlenzeni wesibili wama-semi final eMTN8.
Uthe umqeqeshi u-Augusto
Palacios ushaye umthetho othi akekho unozinti ozohlala ebhentshini kuze kudlule imidlalo emithathu.
"Sibe nomhlangano singonozinti safika esinqumweni esithi akungabi khona nozinti ozokhuhla ibhentshi kuze kudlule imidlalo emithathu," kusho uMeyiwa.
"Lesi yisinqumo sesizini, sizoshintshana emapalini."
"Imbangi yami enkulu wuMoeneeb Josephs, umqeqeshi uma enginika ithuba, ngidlala ngokuzimisela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kusehlakalo esimangalise abanengi,uzulu weChiweshe, inkokheli kanye lezisebenzi zesibhedlela bamanyane bephikisana ngodaba lokususwa kukadokotela omkhulu wasesibhedlela seHoward Mission. Akekho odinga ukuba umuntu ulandela liphi ibandla lezombusazwe,ukhonza liphi ibandla lezokholo kanye lokuba ungumhlobo bani. Uzulu ukhuluma ngalizwi linye lokuba luDokotela Paul Thirstle angaze axotshwa. Kodwa inkokheli ye Salvation Army ithi kumele ahambe.
Uthithibele uzulu kanye lenkokheli yeChiweshe kanye lelizwe lonke jikelele. Uzulu weChiweshe umangaliswa yizehlakalo ezithe zaba khona esibhedlela seHoward Mission kunsukwana ezisanda kwedlula. Kambe injongo yalabo abatshutshisa ukususwa kukaDokotela Thistle kulesi sibhedlela behloseni?
Inkokheli ebandleni lenkonzo yeSalvation Army kanye lohulumende bayakubona na lokhu okwenzakala esibhedlela se Howard?
Kungaba yizibonelo zokuba abokholo lwesiKristu sebephambuka kunjongo yabo yokulondoloza imiphefumulo yabantu na? Le ngeminye yemibuzo ebuzwa nguzulu weZimbabwe. Kubika intathelizindaba yeStudio 7 uMavis Gama usethulela loluhlelo ngokugcweleyo.
Udaba lukaMavis Gama olukaDr Thistle


text:
Kuphephile esibhedlela ekulele kuso uMandela
2012-12-13 12:06
Pretoria - Asaqhinqile namanje esibhedlela amasosha ayisishiyagalombili ajutshwe esibhedlela ekulaliswe kuso loyo owabe enguMengameli wezwe uNelson Mandela.
UMadiba ulaliswe esibhedlela samasosha i-1
Military Hospital, ePitoli, lolu wusuku lwesihlanu esesibhedlela kanti odokotela bamelaphela isifo esihlobene namaphaphu.
Ekuseni ngoLwesine izimoto zabezindaba zakuleli naphesheya kwamazwe, zibonakale zipakile ngaphandle kwesibhedlela.
Amasosha axosha kwasani okuzama ukusondela ngasesibhedlela, ngaphandle kwemvume, izimoto ezingena esibhedlela zonke ziyahlolwa kuqala.
UTata, 94, waphuthunyiswa esibhedlela ngoMgqibelo, esuswa emzini wakhe, oseQunu, e-Eastern Cape.
Ngonyaka ka-2001, uMadiba wahlala esibhedlela amasonto ayisikhombisa, ngesikhathi elashelwa umdlavuza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ziningi izinkinga ngamanzi - Umbono
2012-10-10 16:38
Cape Town - UNgqongqoshe woMnyango wezaManzi uJohan van Rooyen uthe abahlali edolobheni laseThekwini naseKapa bangase bazithole besebenzisa amanzi aseke asetshenziswa, asephuma ezitamukokweni.
Amanzi azohlanzwa kabusha bese ephinda esetshenziswa, lokhu kungexa yokushoda kakhulu kwawo.
Abafundi bathi kuningi okonakale ngamanzi, bathi abantu qobo kanjalo nomasipal akumele bazinuke amakhwapha.
U-Amina Chowdhury uthe: Abantu mabafunde ukuvalisisa ompompi.
USandile Devlenkunz Cebekhulu uthe: Seziningi kakhulu izindawo ekuwashwa kuzo izimoto, lokho kuyawaxhaphaza amanzi.
UMfundiso Adolph TheProsperous Sithole uthe: Abantu abayiqondi inking ayokushoda kwamanzi, ompompi abasezindaweni zomphakathi bahlale bexhaxhaza.
USelby Shongwe uthe: Abantu abazinuke amakhwapha, ezindaweni eziyimijondolo amapayipi amanzi ayazivuzela nje akukho muntu owanakile nonendaba yawo.
Akulungiswe imijondolo ukuze komgeke amanzi.
UMakhosi Dlamini Sbalkhulu uthe: Ngibona ukuhti omasipala bethu yibona abangakwazi ukuhlela kahle izinto, imvula ayikaze inqamuke ukuna.
UMkhomby Zungu uthe: Kulula kabi ukuthi kongeke amanzi, uhulumeni akakhele abantu izindlu bese kuphela amaxhaphozi lawa atholakala kuyona yonke imigwaqo.
UVuyisile Nhlabathi uthe: Aybo! Akuzanywe eminye imizamo, sekungaze kudliswe abantu amanyala.
USkhumbuzo Brian uthe: Kubalulekile ukonga amanzi abantu bangaze badle amanzi angalungile.
UMbongie S'khumbuzo Mthembu uthe: Inkinga wukuthi uhulumeni la manzi uzowayisa emalokishinikupehla, akahlanze amanzi olwandle.
ULindo Major Langa uthe: Ngeke angashodi amanzi kukhona abawagcwalise kuma-swimming pool.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
I-ANC izohlangana ne-FNB ngezikhangisi
2013-01-25 07:53
Johannesburg - Iqembu elibusayo i-ANC lizohlangana neFirst National Bank ukudingida mayelana nezikhangisi zebhange ezivuse umsindo ngaphansi kwe“You Can Help Campaign”.
“Lo mhlangano umayelana nezikhangisi ezivezwe ku-internet, nokuholele ekutheni i-ANC izwakalise ukungahambisani nazo," kusho okhulumela i-African National Congress uJackson Mthembu esitatimendeni ngoLwesine.
“Ithimba le-ANC lizoholwa nguNobhala Jikelele uGwede Mantashe kuthi ele-FNB liholwe nguSizwe Nxasana, noyi-Chief Executive Officer yeFirst Rand, nokuyinkampani i-FNB engaphansi kwayo."
Lo mhlangano uzoba seLuthuli House ngo-11:00.
Lo mkhankaso ubandakanya izikhangisi lapho abantwana besikole befunda izinto abangafisa ukuzibona ezweni.
“Leli lizwe libuswa wububha kodwa uMengameli Jacob Zuma ulungisa umuzi wakhe,” kusho umfundi waKwaZulu-Natal kuzona lezi zikhangisi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Voice of America
Indaba
- Amapholisa Ukwenziwa Komhlangano wabeZimRights eChitungwiza
- Kwenziwa Umkhosi Wokuthakazalela Ilanga Lokuzalwa LikaMugabe
- Kwenziwa Imbuthano Yohlelo lwe1 Billion Rising Revolution
- Woza Friday: Umculi uMbo Mahocs
- Indlala Yalonyaka Imbi Kakhulu, Kutsho iFEWSNET
- Amapholisa Azama Ukumisa Umhlangano Womanyano weMDC leMDC Renewal?
- IZESA Kayidinge Umlilo Welanga Njengoba Isiyehlulekile Ukwenzela Uzulu Akufunayo
- Abalimi Bakhuthazwa Ukuthi Baguqule Indlela Abalima Ngayo
- Selitshise Kwazwela Emasimini Ezakhamuzi eMatobo leGwanda
- Amabhanga Amanengi Aqhubeka Exega
Indaba
Studio 7
LiveTalk


text:
Baphika eyokubhubha komhlaba namhlanjeComment on this story
BONISWA MOHALE
ABANTU mabehlise amaphaphu ngoba awukho umhlaba obhubhayo namhlanje.
Basho kanje abefundisi bamabandla ehlukene abakhulume naleli phephandaba, abebephendula umbuzo wokuthi ngabe liyabhubha ngempela yini namhlanje njengoba kukhona abacabanga lokhu.
UFata Smilo Mngadi webandla lamaRoma uthe ngokweBhayibheli akekho noyedwa owaziyo ukuthi umhlaba uzobhubha nini ngoba noJesu ukubeka kucace emibhalweni eyingcwele ukuthi nguNkulunkulu kuphela owaziyo.
“Labo abathi umhlaba uyagoqwa kusasa (namhlanje) bakhuluma okungesilo iqiniso ngoba uma ubheka encwadini Izenzo 1 ivesi lesikhombisa uJesu uyayikhuluma le ndaba kanjalo naku-Mark 13 kuvesi 32. Uyasho uJesu ukuthi akekho owaziyo usuku nehora ngisho izingelosi ezulwini kodwa nguBaba kuphela owaziyo. Okucacisa ngokusobala ukuthi akekho owaziyo ukuthi umhlaba uzobhubha nini,” kusho uMngadi.
UMfundisi Bheki Zungu webandla laseZayoni uthe yinto engekho ukuthi umhlaba uyabhubha futhi uNkulunkulu akazange athi uzotshela abantu uma esewugoqa.
“Imibhalo iyasho ukuthi uNkulunkulu uzothumela izifo ezingalapheki uma umhlaba usugoqwa kodwa lokho akusho ukuthi sizofa sonke kusasa. Sizokhuleka siphile ngoba akekho owaziyo ukuthi umhlaba uzogoqwa nini.
Abantu bazi kanjani ukuthi umhlaba uyagoqwa, kayikho leyo nto,” kusho uZungu.
Lolu valo lokubhubha komhlaba lusukela ekuhunyushweni kwekhalenda lesizwe sama-Mayan, esiseningizimu yeMexico, eSouth America.
Ngokwekhalenda lasemandulo lalesi sizwe, kuvela ukuthi usuku lokugcina noma lokuphela komhlaba nguDisemba 21 kuwo lo nyaka.
Akuveli ukuthi uzophela ngasikhathi sini noma kanjani.
Izazi ngempilo yamaMayan ziyakuphikisa lokhu njengoba zithi ikhalenda labo lichaza ukuphela kwempilo endala, okusho ukuthi ngemuva kukaDisemba 21 ngokwalesizwe kumele impilo iqale kabusha.
Ngenxa yala mahemuhemu okubhubha komhlaba abavakashi bamazwe sebethutheleke eChichen Itza, eMexico, ukuyokhuluma nabantu abangama-Mayan ngokubhubha komhlaba kodwa ama-Mayan wona athi umhlaba ngeke ubhubhe futhi bayaxakeka ukuthi abantu bakuthathaphi lokhu.
Ngokusho kwezazi zaleli khalenda lama-Mayan liphela namhlanje Disemba 21.
Ngisho amafilimu adlalayo aseke akungathekisa lokhu ethi umhlaba uyagoqwa ngo-2012, njenge-2012 ne-Apocalypse.
Lesi sizwe sasinekhalenda elinemifanekiso yokwahlukile okwakumele okuthile.
Kuleli khalenda kuvela ukuthi ngoDisemba 21 wusuku lokugcina ekhalendeni kanti ngalolu suku ama-Mayan ayezobe esebheke impilo entsha.
OSolwazi abazi kabanzi ngomlando wama-Mayan bathi lolu suku beluzobhekwa njengokuqala kwempilo entsha kuma-Mayan, hhayi njengokubhubha komhlaba njengoba abantu sebebabaza manje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uhulumeni umosha imali - Umbono
2012-11-23 16:25
Cape Town - Uhulumeni uzosebenzisa isamba esingaphezu kuka-R60 million ngedolobha iTheku, kulungiselelwa imidlalo ye-Africa Cup of Nations, ezobanjwa ngoJanuwari ngonyaka ozayo.
Uhulumeni uthi inhloso wukuheha abathandi bebhola, uthi uzimisele ngokuthi izinkundla zihlale zigcwele noma kungadlali iNingizimu Afrika.
Angu-40 000 kuphela amathikithi asedayisiwe, kwangu-500 000 akhona.
Abafundi babeka izimvo zabo ngalolu daba.
UMali Thanduyise Dlamini Nene uthe: Umuntu ohlala emkhukhwini nasemigwaqeni eThekwini izomsiza ngani le midlalo ye-Afcon?
Ibhola lizodlula abantu baqhubeke basale behlupheka.
UNtombenhle Mabuza uthe: NgIcabanga ukuthi abantu abaningi bangathanda ukuyobuka imidlalo kodwa inkinga imali engekho.
Kunezinga eliphezulu lokwenyuka kukaphethiloli, ugesi, amanzi kanjalo nama-etolls, ayikho imali esalayo yokuthi abantu bangazijabulisa.
UMzomkhulu Myaka uthe: Sezihlele kahle izikhulu indlela ezizodla ngayo imali zase zithola iqhinga nge-Afcon, zolo lokhu bekune World Cup, iTheku bekungelinye lamadolobha abebambe iqhaza.
USilver Musa Gina uthe: Iyacasula indaba yokuthi kumoshwe izimali kanje ekubeni abantu behlupheka .
Thina abantu abasemphakathini angeke sithole lutho ngokuza kwemidlalo eThekwini.
USbonelo Dube uthe: Imidlalo izobukwa izikhulu kuphela.
UGood Nhleko Entumbane uthe: Inkinga ekhona wukuthi uma sifuna imisebenzi asiyitholi kuzokwenzeka ihlazo ezinkundleni uma sekudlalwa kube nabalandeli abancane.
Kwezinye izindawo intuthuko ayikafiki kodwa kusa phuma imali enkulu kwakhiwa izakhiwo eziqondena nezemidlalo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Zihanjisiwe izincwadi zokufunda eLimpopo
2013-01-18 07:46
Johannesburg - UNgqongqoshe wezeMfundo eyisiSekelo eLimpopo, uDickson Masemola, utshele isiShayamthetho ukuthi izincwadi zesikole zisatshalaliswe kuzona zonke izikole esifundazweni.
“Ikomidi lazi ukuthi izincwadi zidiliviwe esifundeni iWaterberg, ngaphandle kwezikaGrade 11 zeMathematics nePhysical Science,” kusho uSihlalo wekomidi lezemfundo ePhalamende ngoLwesine.
NgoMsombuluko, leli komidi lihlangane noMasemola nezikhulu zalo Mnyango kuzona zonke izifunda.
UMasemola uveze izindlela zokuzama ukwenza kangcno isimo, ukuphathwa ngendlela kwemali kanjalo nokuzimisela koMnyango nezikole esifundazweni.
Lokhu-ke kulandela umsindo owasuka ngonyaka ofile mayelana nokungahanjiswa kwalezi zincwadi kusenesikhathi eLimpopo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunyamalele intatheli eSyria
2013-01-03 09:01
Beirut - Intatheli yaseMelika inyamalele eSyria, kulandela ukuthunjwa kwayo esikhathini esiyinyanga esedlule, kusho umndeni wayo utshela abezindaba.
Lokhu kwenzeka nje kusaphele iminyaka emibili kuphela yadedelwa ngemuva kokuthunjwa ngamasosha kahulumeni waseLibya.
Umndeni kaJames Foley, waseRochester, uthi lona wathunjwa enhla nezwe iSyria, ethathwa ngoshayasibhamu abangaziwa.
UFoley,
39, uvamise ukusebenza ezindaweni ezinobungozi, ekuqhubeka kuzo izimpi eMiddle East,
iseSyria, iseLibya nase-Iraq.
Ngesikhathi esebenza ubeqopha bese edlulisa umsebenzi wakhe kwabe-Agence
France-Press, ukuthunjwa kwakhe kuthiwa kubeka obala igcindezi izintatheli ezisebenza ngaphansi kwayo, eSyria.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho. – Landela Izindaba News24
kuTwitter (@IzindabaNews24).


text:
Owesifazane utholwe nezidakamizwa
2012-12-04 10:05
Johannesburg - Limshonele owesifazane, 36, ngesikhathi eboshwa kulandela ukutholakala nezidakamizwa e-OR Tambo International Airport ephethe i-cocaine engu-2.9 kg, kusho amaphoyisa.
Lo wesifazane waseHungary uboshwe ngoMsombuluko ebusuku ngemuva kokutholakala kwalezi zidakamizwa zifihlwe eziqukathini seziqedaphunga (roll-on), kusho okhulumela amaphoyisa kuzwelonke uTumi Shai.
"Ubephuma eSao Paulo kanti uke wadlula naseDubai," kusho uShai.
Lo ungowesibili wangaphandle ukuboshwa kulesi sikhumulo sezindiza ezinsukwini ezintathu, kulandela ukuboshwa kwendoda yaseCape Verde ngoLwesihlanu ebusuku.
Bobabili kulindeleke ukuthi bavele eNkantolo yeMantshi yaseKempton Park ngamacala okushushumbisa nokudayisa izidakamizwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA